وێبسایتی شتومەک | ئوتوی کیراتینی قژ فیلیپس - پلێتی سیرامیکی و حاڵەتپێدانی ئایۆنی - گەرمبوون بە ٣٠ چرکە - لەگەڵ قوتوی پاراستن HP8361 - گەیاندنی هەرزان\nسەرەکیجوانکاری و تەندروستیجوانکاری و تەندروستی خانمانئوتوی قژئوتوی کیراتینی قژ فیلیپس – پلێتی سیرامیکی و حاڵەتپێدانی ئایۆنی – گەرمبوون بە ٣٠ چرکە – لەگەڵ قوتوی پاراستن HP8361\nپلەی گەرمیی بەرز کە دەگاتە ٢٣٠ پلەی سیلیزی بۆ بەدەستهێنانی دەرەنجامی ناوازە\nئەم پلە گەرمییە بەرزە ڕێگەت پێدەدات شێوەی قژت بگۆڕیت و جۆرێک لە جوانیت پێدەبەخشێت کە خۆت مەبەستتە.\nڕێکخستنی دیجیتاڵی بۆ دەستکەوتنی دەرەنجامی ناوازە\nڕێکخستنی دیجیتاڵی بۆ گۆینی پلەی گەرمییەکەی بۆ دەستکەوتنی دەرەنجامی ناوازەت بۆ هەموو جۆرەکانی قژ.\nڕووپۆشی سیرامیکی پارێزەر لەگەڵ خاسیەتی تێکەڵکردنی کیراتینKeratin infusion\nڕووپۆشی سیرامیکی پارێزەر لەگەڵ خاسیەتی تێکەڵکردنی کراتین بۆ زیاتر پاراستنی قژ.\nلەرینەوەی پلێتەکان بەنەرمی بۆ ئەوپەڕی پاراستن\nلەرینەوەی نەرمونیان و ئاسودەبەخشی پلێتەکان بەشێوەیەکی یەکسان و هاوچەشن دەبێتەهۆی دابەشکردنی قژەکە بەسەر ڕووبەری پلێتەکاندا بەمەش هیچ تاڵە قژێک بێبەش نابێت لە تایبەتمەندی پاراستن.\nجوانکردنەوەی قژ بە ڕێگەیەکی تەندرووستتر بەهۆی بوونی تایبەتمەندی ڕێخستنی ئۆتۆماتیکی Auto-settings\nپلەی گەرمیی ئامێرەکە بەشێوەیەکی ئۆتۆماتیکی ڕێکدەخرێ بەمەش دەبیتە خاوەنی قژێکی ئوتوکراو بە ڕێگەیەکی تەندرووستتر. بەدرێژایی ڕۆژ خاوەنی قژێکی ئوتوکراوبە و لەهەمانکاتیشدا پارێزگاری لە کوالێتی قژت بکە.\nڕێکخستنی دیجیتاڵی بۆ دەستکەوتنی دەرەنجامی لووس و ناوازە\nڕێکخستنی دیجیتاڵی بۆ گۆینی پلەی گەرمییەکەی بۆ دەستکەوتنی دەرەنجامی لووس و ناوازەت بۆ هەموو جۆرەکانی قژ.\nگەرمبوون بەکاتێکی کەم، لەماوەی ٣٠ چرکەدا ئامادەیە بۆ کارپێکردن\nئوتوەکە لەکاتێکی کەمدا گەرمدەبێت. لەماوەی ٣٠ چرکەدا ئامادەدەبێت بۆ کارپێکردن.\nلەدوای ٦٠ خوولەک بەشێوەیەکی ئۆتۆماتیکی دەکوژێتەوە\nهەندێک لە ئامێرەکانی ئوتوکردنی و لوولکردنی قژ تایبەتمەندی کوژانەوەی ئۆتۆماتیکییان بۆ زیادکراوە. ئەم تایبەتمەندییە بۆ ئەوە دیزاین کراوە تا بەکارهێنەر بێخەم بکات، چونکە ئامێرەکە بەشێوەی ئۆتۆماتیکی دوای ٦٠ خوولەک دەکوژێتەوە.\nوایەری کارەباکەی ٢.٥ م درێژە\nدرێژتربوونی وایەرەکە دەبێتەهۆی ئاسودەبەخشی و ئاسان بەکارهێنان. لەبەرئەوە دەتوانی لەهەرکوێیەک مەبەستت بێت بەکاری بهێنیت.\nئاماژەدەری ئامادەبوون بۆ بەکارهێنان\nکاتێک ئوتوەکە گەیشتووەتە پلەی گەرمی گونجاو ئەم ئاماژەیە دردەکەوێت، لەبەرئەوە تۆ دەتوانی لەهەرکاتێکدا ببینی ئاخۆ ئوتوەکە ئامادەیە یان نا.\nگرنگیپێدانی زیاتر لەگەڵ بوونی تایبەتمەندی حاڵەتپیدانی ئایۆنیی بۆ قژێکی بریقەدار و نەئاڵۆسکاو.\nقوتوویەکی پاراستنی لەگەڵدایە کە بەرگەی گەرمی دەگرێت\nوایەرێکی خوولاوە بۆ ڕێگریکردن لە ئاڵۆزبوونی\nوایەرەکەی تایبەتمەندی خوولانەوەی هەیە تا لە ئاڵۆزبوون بیپارێزێت.\nکۆد: Philips-HP8361 بەش: ئوتوی قژ\nکاتی پێویست بۆ گەرمبوون ٣٠ چرکە\nدرێژی وایەری کارەباکەی ٢.٥ مەتر\nبەرزترین پلەی گەرمی ٢٣٠ پلەی سیلیزی\nگڵۆپی ئاماژەدەری ئامادەبوون بۆ بەکارهێنان هەیەتی\nتایبەتمەندیی خولانەوەی وایەر هەیەتی\nجۆری ڕووپۆش سیرامیکی\nشێوەی قژ دوای بەکارهێنان ڕێک و خاو\nدرێژی قژ بۆ قژی درێژ، کورت و مامناوەند بەکاردەهێنرێت\nئەستووری قژ بۆ قژی لاواز و بەهێز بەکاردەهێنرێت\nببە بە یەکەم کەس کە ڕای خۆی دەنووسێت دەربارەی “ئوتوی کیراتینی قژ فیلیپس – پلێتی سیرامیکی و حاڵەتپێدانی ئایۆنی – گەرمبوون بە ٣٠ چرکە – لەگەڵ قوتوی پاراستن HP8361” هەڵوەشاندنەوەی وەڵام\nمەکینەی ڕیش تاشین فیلیپس - شەحن - لەگەڵ دەمی کورتکردنەوەی قەنافز S1520 $59.99\nپاوەربانکی ئەنکەر - ١٣٠٠٠ میلی ئەمپێر کاتژمێر - شەحنکردنەوەی خێرا - PowerCore $33.99 $39.99


کۆدی پرسیارەکەت : 17564\nمن ماوەی چەند رۆژێكە رەنگی زمانم زۆر گۆڕاوە زەردێكی تۆخە. ئابێ هۆكاری چییە جگەرە دەكێشم. چەند رۆژ لەمەوپێش عەمەلیاتم كردوە بەنجی ... زیاتر\nدكتۆر دواڕۆژ 16/2/2020\nئەگەر هەر زمانت وایە و رەنگی چاوت و رەنگی میزەكەت نەگۆڕاون كەواتە یەكێكە لە هۆكارەكانی نەشتەرگەری وردە وردە ئاسایی دەبێتەوە بەمەرجێك هەوڵ بدەیت بگەڕێیتەوە ژیانی ئاسایی و ئاو زۆر بخۆیتەوە و خۆراكی تەندروست بخۆیت. دیارە جگەرەكێشان و چاودێری نەكردنی تەندروستی ناودەمیش یاریدەدەرێكی خراپە. چەند رۆژێك بەردەوام بە و ئەگەر هەستت كرد بەرەو چاكبوونەوە ناڕۆیت پێویستە پشكنینێكی خوێن و چالاكییەكانی جگەر بكەیت. سوپاس بۆ بەكارهێنانی دكتۆر دواڕۆژ.\nکۆدی پرسیارەکەت : 17582\nمن ٢ مانگە مناڵم بووە شیرم زۆر كەمە مناڵەكەم تێری پێناخوات ئایا ئەتوانم دەرمان بەكابێنم بۆ زیابوونی شیر؟ چ دەرمانێك بەكاربێنم؟ زی ... زیاتر\nلەڕووی فیسیۆلۆجییەوە ئافرەت وا دروست بووە كە دوای منداڵبوون شیر بزێتە مەمكەكانیەوە. شیری قوتوو و پێكهاتەكانی دیكە پێچەوانەی سروشتە. هەتا زیاتر بەردەوام بیت لە شیردان بە منداڵەكەت جەستەت زیاتر شیر دروست دەكات. ئەمە پشوودرێژی و شارەزایی و ئیرادەی دەوێت. دیارە جەستەت لە ماوەی شیرداندا زیاتر لە ئافرەتی دیكە پێویستی بە خۆراك و تەواوكەرەكانی خۆراكە، دەبێت لە هەموو روویەكەوە جەستەت تەندروست بێت. خۆراكی چاك میوە و سەوزە، ئیسراحەتی دەروونی، دڵخۆشی ئەمانە هەمووی گرنگن بۆ ئەوەی لەڕووی جەستەیی و دەروونییەوە توانای شیر دروستكردنت زیاتر بێت. هەوڵ بدە خۆراكی دەوڵەمەند بە پڕۆتین زیاتر بكەیت لە ژەمەكاندا. پشكنینێكی خوێن بكە بزانە خوێن و كانزاكانت كەم نین. دەتوانیت پێكهاتە خۆراكییەكانی وەك كۆمەڵە ڤیتامینەكان و كانزاكان بەكار بهێنیت. كە بەشێوەیەكی گشتی پڕۆسەی شیردروستكردن و شیردان چالاك دەكات. سەرباری ئەمانەش ئەوەی كە دیاریت دەكات كە شیرەكەت كەمە پڕۆسەی گەشەكردنی منداڵەكەیە واتە زیادبوونی كێش و باڵایە ئەوەش پزیشكی پسپۆڕی منداڵان دیاری دەكات. كۆمەڵێك رێگای سروشتیش هەن كە شیری ئافرەت زیاد دەكەن وەك پەڕۆی گەرم لەسەر مەمك، هەندێك خۆراك و پێكهاتەی سروشتی وەك دارچینی و زیرە و خورما و خواردنەوەی ئاوی زۆر و هەروەها پێویستە شیر و بەرهەكانی شیر رۆژانە بخۆیت. دیارە چەند دەرمانێكیش هەن وەك مۆتیلیۆم یان لارگاگتیل كە شیر زیاد دەكەن بەڵام پێویستە لەژێر چاودێری پزیشكدا بەكاربهێنرێت و لەو حاڵەتانەدا دەبێت كە بەڕاستی شیرت كەم بێت. سوپاس بۆ بەكارهێنانی دكتۆر دواڕۆژ.\nکۆدی پرسیارەکەت : 17569\nبۆ پرسیاری 17542 سێ جار نازورم كردووە ئامۆژگاریتان چییە تا چەند عەمەلیاتەكەم سەركەوتوو دەبێت؟ ... زیاتر\nهەڵوێستی زانستی ئەوەیە نەخۆش پێش ئەوەی بڕیار لەسەر هیچ چارەسەرێك بدات چەند پرسیارێك لە خۆی بكات: 1- ئایا ئەو چارەسەر پێویستە، 2- تا چەند سەركەوتووە، 3- ئایا بێجگە لەم چارەسەرە چارەسەری ئاسانتر نییە، 4- ئایا ئەو چارەسەرە هیچ زیانێكی لاوەكی هەیە یان نا. ئەو كێشەیەی بەڕێزت باسی دەكەیت لەو چوار رەهەندەوە لێكی بدەرەوە هەروەها گرنگە بزانیت كە ئایا نیشانەكانت وەك ترشی گەدە و ئازاری ئەو ناوچەیە هۆكارەكەی ئەوەیە كە پێت وتراوە چونكە مەرج نییە 100% وابێت. سەركەوتنی هەموو نەشتەرگەریەك لەسەر چەند هۆكارێك راوەستاوە كە گرنگترینیان شارەزایی پزیشكەكەیە ئینجا رادەی نەخۆشییەكە و هۆكارەكانی تر. ئێستەش دووبارەی دەكەینەوە كە باشتر وایە پشكنینی زۆرتر بكەیت هەم بە نازوڕ و هەم بە پێوانەكردنی ترشەكانی ناو گەدە هەروەها گرنگیشە بزانرێت ئاخۆ فیتقی ناوپەنچكت هەیە یان نا و ئەگەر ئەوەش دەریچەكە بێت هۆكاری ئەوەڵ و ئەخیری نەخۆشیەكەت ئەوا یەكێك لە چارەسەرەكان نەشتەرگەریە و پێمان باشە ئەگەر بڕیارت دا ئەو نەشتەرگەریە با پزیشكێكی بەئەزموونی تایبەتمەندی ئەو بوارە بۆت بكات. سوپاس بۆ بەكارهێنانی دكتۆر دواڕۆژ.\nکۆدی پرسیارەکەت : 17581\nبۆ پرسیاری كۆدی 17575 بۆم كردووە بە دوو ژەم شیری پیدیا شۆر بەڵام سكی ئەچێت ئەبێت هی ئەوەبێت كە دوو ژەم ئەخوات؟ ... زیاتر\nزۆر رێی تێدەچێت سكچوونەكە بەهۆی شیرەوە بێت بەتایبەت ئەگەر بڕێكی زۆرتری بدەیتێ چونكە شیر یەكێكە لەو خۆراكانەی كە غازات دروست دەكات و ریخۆڵەكان دەوروژێنێت. دەتوانیت بگەڕێیتەوە سەرەتا و لەبری دوو ژەم ژەمێكی پێبدەیت. هەڵبەتە پشكنینی خوێن و پیساییش گرنگە بۆ دڵنیابوون لەوەی كە ئاخۆ هەوكردنی ریخۆڵەكانی هەیە یان نا. سوپاس بۆ بەكارهێنانی دكتۆر دواڕۆژ.\nهەموو وەڵامەکان ببینە\nبەشێک هەڵبژێرە بۆ پرسیارەکەت سنگ و رێڕه‌وی هه‌ناسه ئێسك و شكاوی پرسیارە گشتییەكان پێست و جوانكاری ته‌ندروستی ده‌م و ددان جومگه و ڕۆماتیزم چاو خۆراك، قه‌ڵه‌وی، ده‌رمان ده‌روونی ژنان و مناڵبوون شێرپه‌نجه و خوێن قوڕگ و لووت و گوێ منداڵان میزو میزه‌ڕۆ مێشك و ده‌مار نازانم كام به‌شه نه‌شته‌رگه‌ری گشتی هه‌رس و جگه‌ر هه‌ناوی هی تر\nجومگه و ڕۆماتیزم(180)\nته‌ندروستی ده‌م و ددان(128)\nنازانم كام به‌شه(101)\nسنگ و رێڕه‌وی هه‌ناسه(288)\nمێشك و ده‌مار(201)\nخۆراك، قه‌ڵه‌وی، ده‌رمان (366)\nژنان و مناڵبوون(1326)\nئێسك و شكاوی(174)\nهه‌رس و جگه‌ر(161)\nقوڕگ و لووت و گوێ(252)\nپێست و جوانكاری(870)\nشێرپه‌نجه و خوێن (86)\nد. نزار عبد اللطيف محفوظ\nپسپۆڕی : پزیشكی ڕاوێژکار لە نەشتەرگەری کۆئەندامی هەرس و نەشتەرگەری قەڵەوی.\nد. زامدار حمە رەسوڵ کەریم\nپسپۆڕی : پزیشكی پسپۆڕی نه‌خۆشیه ده‌روونیه‌كان\nد. عیماد محمد حه‌مه‌حسێن\nپسپۆڕی : پزیشكی پسپۆڕی نەخۆشییەکانی مێشک و دەمار\nد. خه‌تاب محمد بابان\nپسپۆڕی : پزیشكی پسپۆڕی نەشتەرگەری مێشک و دەمار\nد. سێراپ یاڵتی\nپسپۆڕی : پزیشكی پسپۆڕی نه‌خۆشیه‌كانی ژنان و مناڵبوون\nد. بنار جه‌مال حمه أمین\nپسپۆڕی : پزیشكی پسپۆڕی هه‌ناوی\nپسپۆڕی : پزیشكی پسپۆڕی نه‌خۆشیه‌كانی دڵ\nد. ئه‌میر ئه‌حمه‌د محه‌مه‌د\nپسپۆڕی : پزیشكی پسپۆڕی تیشك و سۆنار\nد. موزه‌فه‌ر كه‌ریم موراد\nپسپۆڕی : پزیشكی پسپۆڕی فریاكه‌وتنی خێرا\nبەم خۆراکانە رێگری بکە لە کلۆربوونی ددانت\nپێنج رێگا بۆ كه‌م كردنه‌وه‌ی ناڕه‌حه‌تییه‌كانی كۆئه‌ندامی هه‌رس\nئازاره كورته‌كانی جه‌سته چ مانایه‌كیان هه‌یه\nئاسانترین ڕێگا بۆ چاره‌سه‌ری فۆبیا\nزیانه‌كانی دوكه‌ڵی جگه‌ره بۆ ده‌وروبه‌ر\nهۆكاره‌كانی له‌رزینی ده‌ست چیین؟


حه‌سه‌ن شه‌ره‌فی وه‌كوو جێگری کۆمیتەی کاری کوردان لە ئینترناسیوناڵ سوسیالیست هەڵبژێردرا\nهەینی, 12. 4. 2013\tهه‌ڵۆی كوردستان\nهه‌ڵۆی كوردستان: ئێوارەی ئەمڕۆ هەینی، 12ی ئاپریلی 2013 به‌رامبه‌ر به 23ی خاكه‌لێوه‌ی 1392، له شاری سلێمانیی باشووری كوردستان، به میوانداریی یه‌كیه‌تیی نیشتمانیی كوردستان‌و به به‌شداریی نوێنه‌رانی 10 حیزبی بیانی‌و 25 پارت‌و لایه‌نی سیاسیی هەر چوار پارچەی كوردستان‌و به سه‌رپه‌رستیی لویس ئایالا سەرۆکی ئینترناسیوناڵ سوسیالیست‌و نوینەری جۆرج پاپا ئەندریا كۆبوونەوەی كۆمیتەی كوردانی ئه‌و رێكخراوه به‌ڕێوه چوو.\nله‌و كۆبوونه‌وه‌دا دۆزی كورد له هه‌ر چوارپارچه‌ی كوردستان لێكدانه‌وه‌و تاوتوێی له‌سه‌ر كراو كۆمه‌ڵێك وتار خوێندرانه‌وه.\nپاش باس و لیدوانی بەشدارانی كۆبوونەوەكه، بەشداران دەستەی سەرۆکایەتیی كۆمیتەی كوردانيان هه‌ڵبژارد کە بریتی بوون لە یەکیەتیی نیشتمانیی کوردستان، حیزبی دێموكراتی کوردستانی ئێران‌و پارتی ئاشتی و دێموکراسی (BDP) كه مه‌لابه‌ختیار لێپرسراوی دەستەی كارگێڕی مەكتەبی سیاسیی یه‌كیه‌تیی نیشتمانیی كوردستان وه‌كوو سەرۆکی كۆمیته‌ی كاری كوردان له ئینتێرناسیۆناڵ سوسیالیسدا هه‌ڵبژێردرا‌و حه‌سه‌ن شه‌ره‌فی جێگری سكرتێر‌و وته‌بێژی حیزبی دێموكراتی كوردستانی ئێران‌و نه‌زمی گوڵ نوێنه‌ری پارتی ئاشتی و دێموکراسی (BDP) له باكووری كوردستانه‌وه، وه‌كوو جێگرانی ئه‌و كۆمیته‌یه دیاری كران.\nشایانی باسه بە ئەندامی هەمیشەیی‌و چاودێرەوە 168 حیزب له ئینتێرناسیۆناڵ سوسیالیست به‌شدارن‌و ئه‌م رێكخراوه له‌دوای رێكخراوی نه‌ته‌وه یه‌كگرتووه‌كانه‌وه به دووهه‌مین رێكخراوی گرینگی نێونه‌ته‌وه‌یی له جیهان دێته ئه‌ژمار‌و زۆربه‌ی ئه‌م حیزبانه كه له‌م رێكخراوه‌دا به‌شدارن ده‌سه‌ڵاتێكی زۆریان له وڵاته‌كانی خۆیان هه‌یه‌و ئه‌م رێكخراوه بۆته تریبۆنێكی گرینگی نێونه‌ته‌وه‌یی بۆ هاواری مافخوازانه‌ی نه‌ته‌وه‌ی كورد.\nپێویسته بگوترێ له‌نێو نه‌ته‌وه‌ی كورددا یەكەمین كەس كه گرینگی به‌م رێكخراوه داوه شه‌هید دوكتور قاسملووی نه‌مر بووه‌و ئه‌و بوو كه توانی به كاری دیپلۆماسی درگای ئه‌م رێكخراوه به‌ڕووی نه‌ته‌وه‌ی كورد‌و حیزبه ره‌سه‌نه‌كانی بكاته‌وه.\nجاری خوێندراوه: 2637


25كورسی بۆ هه‌ریه‌كه له‌یه‌كێتی‌و پارتی - ئاوێنه\n25كورسی بۆ هه‌ریه‌كه له‌یه‌كێتی‌و پارتی\nهه‌میشه حه‌زو هیوا له‌دۆڵێكه‌و واقعیش له‌دۆڵێكیتر باشوری كوردستان جارێكیترو له‌دوای 27ساڵ له‌حوكمڕانی، ئه‌نجامی هه‌ڵبژاردنی په‌رله‌مانی عیراق بۆ كورد ئه‌وه‌ی سه‌لماند كه ئێستاش كار به‌فیفتی به‌فیفتی یه‌كه‌ی 1992ده‌كرێت له‌مه‌ش سه‌یرتر ئه‌وه‌یه كه وڵاتانی ناوچه‌كه‌و جیهانیش ئه‌م جۆره له‌حوكمڕانی یه‌ی ده‌وێت‌و له‌به‌رژه‌وه‌ندیاندایه ئاوا مامه‌ڵه‌مان له‌گه‌ڵ بكه‌ن!!.\nگرنگی پێگه‌ی كورد له‌باشوری كوردستان بۆ وڵاتانی ناوچه‌كه‌و جیهان وایكردوه هه‌میشه ڕه‌چاوی ئه‌وه‌بكه‌ن به‌هه‌رجۆرێك بوبێت هاوسه‌نگی هێز له‌نێوان (یه‌كێتی‌و پارتی) ڕابگرن هه‌رچه‌نده له‌ده‌یه‌ی ڕابردو ئه‌و هاوسه‌نگییه نه‌مابو ته‌رازوی هێز به‌قازانجی پارتی‌و زه‌ره‌ری زۆنی “سه‌وز_نیلی” شكابوه‌وه، به‌ڵام ئه‌نجامی هه‌لبژاردنه په‌رله‌مانیه‌كه‌ی عیراق له2018/5/12 جارێكیتر ئه‌وه‌ی سه‌لماند كه ئێستاش كاربه سیسته‌می په‌نجا به‌په‌نجا ده‌كرێت.\nتۆ سه‌یری ئه‌نجامی كورسی (پارتی. “په‌كێتی. گۆڕان. هاوپه‌یمانی”) بكه زۆر به‌ڕونی ده‌گه‌یته ئه‌و بڕوایه‌ی كه ئێستاش له‌چاوی پارتی‌و وڵاتانی ناوچه‌كه‌و جیهاندا بزوتنه‌وه‌ی گۆڕان‌و هاوپه‌یمانی هه‌ر به‌یه‌كێتی ئه‌ژمار ده‌كرێن، سه‌یری ئه‌م ئه‌نجامانه‌ی خواره‌وه بكه‌ن:\n*پارتی دیموكراتی كوردستان ڕیژه‌ی كورسیه‌كانی له‌شاره‌كانی (دهۆك10. هه‌ولێر8. موسڵ6. سلێمانی1) كۆی گشتی 25كورسییه.\n*یه‌كێتی نیشتمانی كوردستانیشه له‌گه‌ڵ بزوتنه‌وه‌ی گۆڕان‌و هاوپه‌یمانی ڕیژه‌ی كورسیه‌كانیان له‌شاره‌كانی (كه‌ركوك6. سلێمانی13. هه‌ولێر4. موسڵ1. دیالی1)25كورسییه.\n*كورسیه‌كانی (نه‌وه‌ی نوێ)ش گوماناوین بۆچی له‌سلێمانی كه به‌قه‌ڵای سه‌وز ناسراوه 2 كورسی ده‌بات‌و هه‌ولێریش به‌زه‌رد ناسراوه 2 كورسی.\nلێره‌وه ده‌رده‌كه‌وێت ئه‌و شه‌ڕه ده‌نوكه‌ی كادره‌كانی ئه‌م لایه‌نانه له هه‌ڵمه‌تی هه‌ڵبژاردندا له‌ڕاگه‌یاندن‌و تۆڕه كۆمه‌ڵایه‌تیه‌كانه‌وه به‌رامبه‌ر به‌یه‌كتر به‌كاری ده‌هێنن جگه له خۆخه‌ڵه‌تاندن هیچیترنیه‌و كاربه‌ده‌ستانی سه‌ره‌وه‌ی حزبه‌كان ته‌نها وه‌ك چاوشاركێ ئاڕاسته‌یان ده‌كه‌ن‌و ته‌ماشای ده‌كه‌ن!!.\nئێستا زوه قسه له‌سه‌ر داهاتو بكرێت، به‌ڵام دواجار له‌و بڕوایه‌دام بۆ هه‌ڵبژاردنی په‌رله‌مانی كوردستان‌و ئه‌نجومه‌نی پارێزگاكانیش هه‌مان سیناریۆ به‌كاردێننه‌وه، خه‌ڵكیش هاتۆته ئه‌و بڕوایه‌ی چاو له‌و ڕێككه‌وتنه ژێر به‌ژێرانه دابخات‌و گوێی نه‌داتێ به‌خاتری گه‌ڕانه‌وه‌ی هاوسه‌نگی هێز، به باوه‌ڕی خه‌ڵك ئه‌مه‌ش واده‌كات كه ئیتر زۆنی سه‌وز وه‌ك ده‌یه‌ی ڕابردو په‌راوێز نه‌خرێت له‌خزمه‌تگوزاری‌و ده‌ست به‌كاربونه‌وه‌ی كۆمپانیاكان‌و مه‌سه‌له‌كانی دامه‌زراندن له كه‌رتی تایبه‌ت‌و حكومی.\nبڵاوكراوه‌ته‌وه له 10-08-2018


بەرنامەی بەرەو پێشەوە | بەرنامەی نەتەوە یەکگرتووەکان بۆ پەرەپێدان لە عێراق\nبەرنامەی بەرەو پێشەوە\nناوی پڕۆژە: بەهێزکردنی توانای هەستانەوەی ماوە درێژ بۆ دەسەڵاتدارانی ناخۆ لە ولاتانی زیان لێکەوتوو بەهۆی قەیرانی سوریا و عێراقەوە\nماوە: 2019 – 2020\nبوجە: 11.3 ملیۆن دۆلاریی ئەمریكی وەكو پێشەكی لە سندوقی متمانەی هەرێمیی ئەوروپی وەكو بەدەنگەوەچوونێك بۆ قەیرانی سوریا، لە ڕێی سەندوقی "مەدەد".\nرووماڵی گوگرافی: 4 پارێزگا (دهۆك وهەولێر سلێمانی ونەینەوا)\nئامانجەکانی پەرەپێدانی بەردەوام: ئامانجی 8: کاری ڕێکوپێك و گەشەی ئابووری\nالشركاء: حكومەتی عێراق وحكومەتی هەرێمی كوردستان وبەرنامەی نەتەوە یەکگرتووەکان بۆ نێشتەجێکردنی مرۆیی\nدۆكیومێنتی پەیوەندار: په‌ڕاوی زانیاری 2019\nبەرنامەی نەتەوە یەكگرتووەكان بۆ پەرەپێدان و بەرنامەی نەتەوە یەکگرتووەکان بۆ نێشتەجێکردنی مرۆیی بە سەرکەوتوویی بەرنامەی بەرەو پێشەوەیان بەگەڕخست لە عێراقدا لە شوباتی 2019 دا.\nدەزگای کۆمەکی “مەدەد” کە کۆمەکی بۆ دابینکرا لەلایەن سندوقی کۆمەکیی هەرێمیی سەر بە یەکێتی ئەوروپا بۆ بەدەنگەوەچوونی قەیرانی سوریا، ئەم بەرنامەیە چالاکە لە لوبنان و عێراقدا کە دوو وڵاتن بەردەوامن لە لەخۆگرتنی ژمارەیەکی زۆری پەنابەرانی سوری. ئەم پرۆژەیە ئامانجی بریتیە لە بەهێزکردنی توانای هەستانەوەی ماوەدرێژی حکومەتی ناوخۆیی و ئەو کۆمەڵگانەی خزمەتی دەکات. بە شێوەیەکی وردتر، ئەم پرۆژەیە ئامانجی لێی بریتیە لە:\nباشترکردنی توانستە دامەزراوەییەکانی حکومەتی ناوخۆیی بۆ ئەوەی بەشێوەیەکی کارا دەستنیشان و خستنەڕوو بکات بۆ پێویستیەکانی خەلکانی دۆخناسکترین و جەختی تایبەتی بکاتەوە سەر گەنجان و ژنان و پێڕاگەشتن بە خزمەتگوزاریە بنەرەتیەکان باشتر بکات لەڕیی شیاندنەوەی ژێرخانی کۆمەڵگە و نیشتەجێکردن و پاکژکاریی ئاویی قەبارە بچوك و ژێرخانی پاکژیی و ئاسانکاری لە درککردن بە مافی نیشتەجێبوون بۆ پەنابەران لەڕێی ڕێکەوتنی رەهن و مۆدێلی دۆمەینی کۆمەڵایەتیی کرێچی.\nئاسانکاری بۆ پەرەپێدانی ئابوریی ناوخۆیی و درێژکردنەوەی دابینکردنی خزمەتگوزاریی گشتیی سەلامەت بۆ دانیشتوانی ناوخۆ لەڕیی دابینکردنی بەخشینی پارە بۆ کۆمەکیکردن و بەردەوامیدان بە کارسازیە قەبارە زۆر بچوك و بچوك و مامناوەندەکان بە مۆدێلی کارسازیی داهێنەرانە و بەردەوام بەتایبەتی ئەوانەی خاوەندارێتی کراون لەلایەن دۆخناسکترین کەسەکانەوە.\nدابینکردنی راهێنان و خستنە سەرکار و بەخشینی پارە بە کارسازی قەبارە مامناوەند بەوانەشی دەتوانن خزمەتگوزاریی گشتیی گرنگ و ڕزگارکاری ژیان دابین بکەن و خستنەسەرکاری پەنابەرانی سوری و ئاوارەی ناوخۆ و کۆمەلگەی خانەخوێ.\nلەماوەی دوو ساڵدا، نزیکەی 430,000 خەلکی دۆخناسک لە پارێزگاکانی دهۆک و هەولێر و سلێمانی و نەینەوادا بە ڕاستەوخۆیی و ناراستەوخۆیی سود وەردەگرن لەم بەرنامەیە. بەرنامەی نەتەوە یەكگرتووەكان بۆ پەرەپێدان و بەرنامەی نەتەوە یەکگرتووەکان بۆ نێشتەجێکردنی مرۆیی بەرپرسن لە جێبەجێکردنی چالاکیی جیا و تەواوکار کە دەبێتە هۆی خزمەتکردن بە ئامانجەکانی پڕۆژەکە بەشێوەیەکی گشتی.\nئاوارە سوریەكان ڕاهێنان وەردەگرن لەسەر دەستی هونەرمەندی ناودار هێلی لۆڤ، لەسەر چۆنیەتی بەرێوبردنی ئارایشتگا لە كەمپی قوشتەپە لە نزیك هەولێر. وێنە : بەرنامەی نەتەوە یەكگرتووەكان بۆ پەرەپێدان / 2019.\nئەنجامانی هەڵسەنگاندنی بازاری هێزی کار بۆ دەستنیشانکردنی ئەو کەرتانەی ئەگەری بەرزی گەشەی ئابورییان هەیە لە پارێزگاکانی هەرێمی کوردستانی عێراقدا. دەرەنجامەکان پیشانیاندا کە:\nکارسازەکان کراوەن بۆ خستنەسەرکاری پەنابەرانی سوری و ئاوارەی ناوخۆ و هەڵوێستێکی ئەرێنییان هەیە بەرامبەر یەکخستنەوە.\nزیاتر لە دوو لەسەر سێی کارسازەکان کارمەندی پەنابەرانیان هەیە\nکەمیی سەرنجڕاکێشان هەیە بۆ کەرتی تایبەت لە خستنەسەرکاری پەنابەراندا بەهۆی گرفتی وەکو کارامەییەکانی زمانی گفتوگۆکردنەوە.\nکەرتە ئابوریەکان کە ئەگەری گەشەی ئابوری بەرزیان هەیە وەکو بیناسازی، پێکەوەنان، زانیاری و پەیوەندیەکان، بازرگانی فرۆشتنی بەکۆ و دوکان، میوانداری و گەشتیاری، کشتوکاڵ و خزمەتگوزاریی گشتی (بە تایبەتی تەندروستی و پەروەردە)\nبەگەرخستنی بەرنامەی بەخشینی پارە بۆ دروستکردنی هەلی کار بۆ پێدانی دەرفەت بە کارسازان لە پێشکەشکردن بۆ وەرگرتنی بەخشینی پارە بۆ دابینکردنی لایەنی دارایی هاندەر بۆ پڕۆژەکانی دروستکاری دەرفەتی کار کە دەبێتە هۆی خستنەسەرکاری پەنابەرانی سوری و ئاوارەی ناوخۆ و خەلکانی کۆمەڵگەی خانەخوێ. 89 کۆمپانیا پێشکەشیان کردووە بۆ وەرگرتنی بەخشینی پارە و 44 دانە دەستنیشانکراون بۆ وەرگرتنی ئەم پشتیوانیە.\nدەستپێکردنی پشتیوانی بۆ کارسازان و تازە کارسازان کە کاردەکەن بۆ چارەسەری کارسازیی داهێنەر کە کاریگەریی ئەرێنی دەبێت لەسەر کۆمەڵگە بە پشتیوانیکردنی ئەگەری گەشەکردنی ئابوریی بەردەوام\nدابینکردنی بەخشینی پارە 463 سودمەندی هەبووە، بۆتە هۆی خستنەسەرکاری یەکەمجار بۆ 175 ژن (سەدا 35) و 139 ئاوارەی ناوخۆ و پەنابەر و 324 ئەندامی کۆمەڵگەی خانەخوێ. بە گشتی نزیکەی 2,300 مانگ لە کارکردن بەرهەمدێت.


ناس کورد پلانى پۆلیسی سلێمانی بۆ نەهێشتنی دیاردەی سواڵکەری ترافیکەکان ئاشکرا دەکات\n2020.07.27 - 13:06\nماوەی هەفتەیەکە هەڵمەتی دەستگیرکردنی سواڵکەرەکانی ترافیکەکان لەشاری سلێمانی دەستیپێکردووە و و تائێستا 18 کەس دەستگیرکراون، وتەبێژی پۆلیسی سلێمانیش دەڵیت، پلانیان هەیە کامێرای چاودێری لە بەشێک لەو شوێنانە دابنێن و بەتەواوی ئەو دیاردەیە بنەبڕ بکەن.\nسەرکەوت ئەحمەد، وتەبێژی پۆلیسی سلێمانی بە ناس کوردى ڕاگەیاند "لەو هەڵمەتەدا کە دەستمانپێکردووە بۆ دەستگیرکردنی ئەو سواڵکەرانەی لە ترافیک و فولکەکاندا دەوەستن، تائێستا 18 کەسمان دەستگیرکردووە کە ژن و پیاو و منداڵیشیان تێدایە".\nوتیشی، ئەوان بۆیان ناسەلمێندرێت کە ئەو کەسانە جگە لە سواڵکردن کاری نەشیاو دەکەن یاخود نا، بەڵام سەرجەمیان دەستگیردەکەن، تەنانەت ئەگەر هەر کاری سواڵکردنیش بکەن.\nئەم هەڵمەتە یەکەمجار نییە و پێشتریش هەڵمەتى دیکەی هاوشێوە هەبووە، بەڵام پاش ئازادکردنیان ئەو کەسانە دووبارە دەگەڕێنەوە سەر ئەو کارە.\nوتەبێژی پۆلیسی سلێمانی باسی لەوەکرد "ئێمە دەیانگرین و ڕەوانەی دادگایان دەکەین، ئیتر پەیوەندی بە ئێمەوە نییە کە دادگا هەر بڕیارێک دەدات سزایان دەدات یاخود ئازادیان دەکات".\nجەختیشیکردەوە، هەڵمەتەکەیان هەر بەردەوام دەبێت و پلانیان هەیە لەمەودوا بەهەموو شێوەیەک هەوڵبدەن کە ئەو دیاردەیە نەهێڵن و بۆ ئەو مەبەستەش لەبەشێک لەو شوێنانە کامێرای چاودێری دابنێن، بۆ ئەوەی هەرکەس بینرا سواڵ دەکات، ڕاستەوخۆ دەستگیری بکەن.


چوار ساڵە پرۆژەکانی کفری تەواو نەکراون و هاوڵاتیان نیگەرانن – کوردی – RojNews.News\nچوار ساڵە پرۆژەکانی کفری تەواو نەکراون و هاوڵاتیان نیگەرانن\n28/02/2020 - 8:29:43 pm\nپێنجشەممە, 20 سبت 2018 – 10:00 ڕۆژنیوز ـ هاوڕێ و بۆتان\nكفری، شارۆچكه‌یه‌كی سه‌ر به ئیداره‌ی گه‌رمیانى سەر بە پارێزگاى سلێمانی-یە، دانیشتوانه‌كه‌ی له هه‌ردوو نه‌ته‌وه‌ی كورد و توركمان پێك هاتووه، ژماره‌ی دانیشتوانه‌كه‌ی بریتیه له 19 هه‌زار سێ سه‌د په‌نجا كه‌س، چوار شاره‌دێ و 36 لە سنورى ئیدارەى کفریدا هەیە.\nله‌شارۆچكه‌ی كفری كێشه وگرفتی كه‌می خزمه‌تگوزاری بوونی هه‌یه و ژماره‌یه‌ك پرۆژه‌ش به‌ته‌واو نه‌كراوی وه‌ك خۆیان ماوه‌نه‌ته‌وه، تا ئێستا لە کفرى پاركێك نیه بۆ ئه‌وه‌ی خه‌ڵكی شارۆچكه‌كه ڕووی تێ بكه‌ن بۆ به‌سه‌ر بردنی كاته‌كانی خۆیان، به‌شێك له‌گه‌ڕه‌كه‌كانی شارۆچكه‌كه، تا ئێستا قیرتاویان بۆ نه‌كراوه و كێشه‌ی ئاوه‌ڕۆیان هه‌یه، نه‌بوونی پزیشكی پسپۆڕ وكه‌می ده‌ر‌مان كێشه‌ییه‌كی گه‌وره‌یه و دانیشتوانی شارۆچكه‌كه به‌ده‌ستیه‌وه ده‌ناڵێنن.\nله شارۆچکەى کفرى، دوو پڕۆژه‌یی ته‌واو نه‌کراو هه‌یه ئه‌وانیش، پڕۆژه‌یی دووسایدکردنی شه‌قامی سه‌ره‌کی گه‌ڕه‌کی ئازادیی، کە له‌ساڵی 2014 ده‌ستی پێکراوه، به‌ڵام ئێستا به‌هۆی قه‌یرانی داراییه‌وه ڕاگیراوه، هه‌روه‌ها پڕۆژه‌یی ڕێگایی سه‌ره‌کی نێوان شارۆچکه‌یی کفری – خورماتوو، که ته‌نها له 13% ته‌واو كراوه و به‌هۆی قه‌یرانه‌وه وه‌ستاوه.\n هاوڵاتیانى کفرى، نیگه‌رانن لە خزمەتگووزارى تەندروستى لە شارۆچکەکەیان، بەهۆى ئەوەى ته‌نها دوو نه‌خۆشخانه لە کفری-دا هه‌یه، ئەویش پزیشکى پزیشکی پسپۆڕی تێدانیه، هاوڵاتیان ده‌بێت سه‌ردانی نه‌خۆشخانه‌کانی شاری سلێمانی و شارۆچکه‌ی که‌لار بکه‌ن بۆ چارەسەرکردنى گرفتە تەندروستییەکانیان.\nهێمن محه‌مه‌د، به‌ڕێوبه‌ری نه‌خۆشخانه‌ی خالید گه‌رمیان له کفری، له لێدوانێکدا پێشوتردا بۆ ڕۆژنیوز وتبووى، کە : ئەوان داوایانن له به‌ڕێوبه‌ری ته‌ندروستی گه‌رمیان کردووه که 19 پزیشکی پسپۆڕیان بۆ دابین بکات، به‌ڵام دابین نه‌کراوه.\nسامان جه‌لال، کە هاوڵاتیه‌كی دانیشتووی شارۆچكه‌ی كفری-یه سه‌باره‌ت به که‌می خزمه‌تگوزاریی له شارۆچکه‌کەیاندا بە ڕۆژنیوزى وت:” لە کفرى بە زۆرى کێشەى خراپى ڕێگەوبانەکانمان هەیە، بەتایبەت ڕێگاى خورماتوو-کفرى، ئەو ڕێگایە زۆر خراپ و وێرانە بەزۆرى ڕووداوى هاتووچۆ لەو ڕێگەیەدا ڕوودەدات، خراپى ئەو ڕێگایە کاریگەرى لەسەر ژیانى خەڵک داناوە”. \nلەبارەى کەمى پڕۆژە خزمەتگوزارییەکانى کفری-یەوە قادر فاتیح، سه‌رۆكی شاره‌وانی كفری، بە ڕۆژنیوزى وت:” پرۆژه‌ی خزمه‌تگوزاری كراوه به‌ڵام وه‌ك پێویست نه‌بووه، ئه‌وه‌شی نه‌كراوه وه‌ك خۆی ماوه‌ته‌وه به‌هۆی قه‌یرانی داراییه‌وه ڕاگیراوه“.\nهەروەها وتیشى:” داوامان له‌جێگیری سه‌رۆكی حكومه‌تی هه‌رێم كردووه، بڕی ئه‌و پاره‌یه‌مان بۆته‌رخان بكات بۆ به‌گه‌ڕخستنه‌وه‌ی پرۆژه‌كه، به‌ڵام تاوه‌کو ئێستا دابیننه‌کرا”.\nلایەنەکان لە بەرنامەى هەڵبژاردنیاندا چۆن دەڕواننە کێشەکان.. بەشی دووەم\nمەراسیمی عاشورا لە سلێمانی


یاسایی چاکسازی هەندێك لایەن نیگەران دەکات ! | دەزگاى زارى کرمانجى\nهاندانی خەڵك بۆ خۆپێشاندان لە پای چی ؟\nموڕشید برادۆستی – سۆران: دوای ئەوەی پەرلەمانی كوردستان بەدەنگی زۆرینەی ئەندامانی ئامادەبووی دانیشتنی ژمارە(15) پڕۆژە یاسای چاكسازی لە خانەنشینی ومووچە و دەرماڵە و بەخشین وئیمتیازاتەكانی دیكەی پەسندكرد، ئێستا حكومەتی هەرێمی كوردستان هەنگاوەكانی جێبەجێكردنی یاساكەی دەستپێكردووە و بەپێی زانیاریەكان ئەنجومەنی وەزیران هەموو هەوڵ دەدات تا بەكردەیی بچێتە وای جێبەجێ كردن .\nسەرەتای پێكهێنانی كابینەی نۆیەمی حكوومەتی هەرێمی كوردستان، مەسرور بارزانی، سەرۆكی ئەنجوومەنی وەزیران دووپاتیكردەوە، لەگەڵ دەستبەكاربوونی حكوومەتەكەی، كاری لەپێشینەیان هەنگاوەكانی چاكسازی دەبن، بۆ ئەو مەبەستەش پڕۆژە یاسایێكی پێشكەش بە پەرلەمان كرد و دواجار لە رێكەوتی 16-1-2020، بەسەرۆكایەتیی د.رێواز فایەق سەرۆكی پەڕلەمانی كوردستان و جێگر و سكرتێری پەرلەمان بە زۆرینەی دەنگی ئەندامانی پەرلەمان پڕۆژە یاساكە تێپەڕێندرا و كرا بە یاسا.\nلە دووای هەوڵدان بۆ جێبەجێ كردنی یاسایی چاكسازی و نەهێشتنی گەندەڵی لە خانەنشینی و موچە و دەڕماڵەدا، كەسانێك هەوڵی ناشرین كردنی یاساكە دەدەن و لەم سەر و بەندەدا هانی خەلك دەدەن بۆ خۆپیشاندان.\nلەو بارەیەوە، فیسەل سادق مامۆستای زانكۆ و چاودێری سیاسی بە زاری كرمانجی گووت" یاسای چاكسازی كە لە پەرلەمانی كوردستان دەرچووە و سەرۆكی هەرێمیش واژووی لەسەر كردووە، بێگومان لەسەر حكومەت پێویستە كار لەسەر جێبەجێكردنی بكات وەكو دەستەڵاتی جێبەجێكار و ئەمە وێڕای ئەوەی كە پێشتر خودی پرۆژە یاساكە لەلایەن سەرۆكایەتی ئەنجومەنی وەزیرانەوە پێشكەش بە پەرلەمان كرابوو، بۆیە هیچ رێگرێكی یاسای نییە پێش بە جێبەجێنەكردنی یاساكە بگرێت، بە پێچەوانەوە ئەنجومەنی وەزیران و وەزارەتەكانی پەیوەست بەم یاسایە بەرپرسیار دەبەن لە ئەگەری جێبەجێنەكردنی یاساكە. بەڵام ئەوەی دیارە حكومەت زۆر جدیە لەسەر ئەوەی یاساكە بخاتە بواری جێبەجێكردنەوە، ئەوەش لە دوا ووتاری سەرۆكی ئەنجومەنی وەزیرانی هەرێمی كوردستان بەروونی دیاربوو".\nئەو مامۆستایەی زانكۆ، ئاشكراشی دەكات" دیارە هەندێ لایەن ناڕازین و نایانەوێ چاكسازی بكرێت، پێم وانییە ئەوانە پشت بە هیچ بنەمایەكی یاسایی یان لۆژیكی ببەستن، بەڵام دەبێ ئەوەش بڵێین كە واقعی هەرێمی كوردستان هەردەم لە دۆخی پڕ لە كێبەركێی حزبیدا گوزەری كردووە، زۆر جاریش ئەو مونافەسە حزبیەش بووەتە ئەگەری ئەوەی كە زۆر دەستكەوتی مەزن لەبار براون كە زۆر گەورەتر بوونە لەوەی ئێستا، بۆیە پێویستە ئەو جۆرە بابەتانە نەبنە كەرەستەی ململانێی حزبی واباشترە لایەنەكان چاوەڕێ بكەن و سەیری دوای جێبەجێكردنی یاساكە بكەن. ئەو كات ئەگەر هەر جۆرە سەرپێچی یان لادان لە ئامانجی سەرەكی پرۆسەكە بینرا دەكرێ قسەی خۆیان بكەن، بەڵام لە ئێستادا هەر ڕێگریەك بكرێ ئەوە لەبەرژەوەندی گشتیدا نییە و بەلكو بەزەرەری هەموو لایەك تەواو دەبێت".\nفیسەل سادق، روونی دەكاتەوە" خۆپیشاندان و دەربڕینی ناڕەزای مافێكی ڕەوای هەر تاكێكە كە هەست بە نادادپەروەری بكات یان بەدوای ژیانێكی باشتردا بگەڕێت، پێم وانیە لەم سۆنگەیەوە هەر خۆپیشاندانێك یان نارەزایەتیەك كە بەپێی رێكارە یاساییەكانەوە بێت نائاساییە، بە پێچەوانەوە ئەوە نیشانەی بزاوت و داینەمۆی پێشەكەوتنە، بەڵام كاتێك بارودۆخ گونجاو نەبێت و لایەنێك یان چەند لایەنێك بیانەوێ توڕەیی خەڵك و نالەباری بارودۆخ و گوزەرانی جەماوەر بقۆزنەوە و خەڵك هانبدەن بۆ رووبەرووبوونەوەی دەسەڵات لەم حالەتەدا با ئامرازەكەش ڕەوا بێت بەڵام كە ئامانجەكە ناڕەوا بێت قبوڵ ناكرێت، چونكە بنەمایەكی یاسایی هەیە كە دەڵێت لادانی خەراپەیەك بە پێش هێنانی باشیەك دەكەوێت، لەو كاتەشدا پێویستە دەسەڵات هاوسەنگی ڕابگرێت لە نێوان مافی هانیشتمانیان و ئەركی خۆی لە پاراستنی بەرژەوەندیە باڵاكانی ووڵات".\nئەحمەد بەكر نوسەر، لەبارەی جێبەجێ كردنی یاسایی چاكسازیەكە، دەڵێت" چاكسازی و چەسپاندنی دادپەروەری و ڕێگریكردن لەگەندەڵی و نەهێشتنی دوو موچەیی و موچەی زەبەڵاحی بێ شایستە مەترسین بۆسەركێ و بەرژەوەندیەكانی كام تاقم و گروپ دەخەنە مەترسیەوە؟!! كێ هاواری لێ هەڵساو دەنگی بەرزكردەوەو هەوڵی گێرەشێوێنیدا ئەوە بەدڵنیایی مەترسی كەوتنەبەر یاسای چاكسازی هەیە و دەیەوێ لەڕێگەی گەوجاندنی خەڵك و خۆڵ كردنە چاوی عەوام ئەو هەوڵانە پەك بخات كە پارتی لەپێناو چاكسازی و نەهێشتنی گەندەڵی و چەسپاندنی دادپەروەری دەیدات".\nئەحمەد بەكر، بۆ زاری كرمانجی ئەوەشی خستەڕوو، دەبێ خەڵك زیاتر وشیاربێ و بەقسەی ئەو بەرپرسەی نیوەی موچەكەی دەبڕدرێ یان ئەو ئەندام پەرلەمانەی موچەی خانەنشینی كەم دەكرێتەوەو ئەو وەزیرو بریكار وەزیرانەی بەناهەق خانەنیشیان بۆبڕاوەتەوە و لێیان دەبڕدرێ فریونەخۆن و نەبنە دەسكەڵای مەرامی ئەو بەناوڕۆشنبیر و چاڵاكانەی كەبەپلەی عەقید و عەمید، موچەی قەبەقەبە وەردەگرن و بەپێی یاسای چاكسازی لێیان دەبڕدرێ".\nبەناز حەدێ پیشەی پارێزەرە بۆ زاری كرمانجی گووتی" یاسایی چاكسازی یەكێكە لە یاسا گرنگەكانی كوردستان هەرچەندە بە كردەیی نەچووەتە واری جێبەجێ كردن، لە 19 مادی گرنگ پێكهاتووە، ئامانجی ئەم یاسای چاكسازیە دەرچوێندراوە لە پێناو رێكخستنەوەی بواری وەزیفەی گشتی و خانەنشینی و لەسەرجەم بوارەكانی شارستانی و پێشمەرگایەتی و و هێزەكانی ئاسایشی ناوەخۆ لە پناو بەرپاكردنی دادپەروەری و یەكسانی لە خەرجكردنی مووچە و دەرماڵە و بەخشین و ئیمتیازاتە داراییە گشتیەكان، هەروەها رێگرتن لە سوود وەرگرتنی ناڕەوا و نایاسایی لە تەرخانكراوەكانی بوددجەی گشتی و رێگرتن لە بەهەدەردانی سامانی گشتی. ئەوەی گرنكە بوترێ ئەوەیە بە زووترین كات ئەم یاسا بە كردەیی جێبەجێ بكرێت و بەم جۆرە یەكسانی و دادپەروەری دێتە دی، بۆ حكومەتیش سوودی زۆری دەبێت، لە پێناو ڕێگری كڕدن لە بە فیرۆدانی سامانی گشتی".\nلای خۆشیەوە، وەیسی سەعید ئەندامی پەڕلەمانی كوردستان بە زاری كرمانجی گووت" بەجێبەجێ كردنی یاسایی چاكسازی یەكێك لە بەشە گرنگەكانی هێڵە گشتییەكانی كارنامەی كابینەی نۆیەمی حكومەتی هەرێمی كوردستان جێبەجێ دەكرێت، كە هەنگاوێكی هەرە گرنگی چاكسازییە لە هەر دوو بواری كارگێری وداراییدا. بەدڵنیایەوە هەنگاوی تریشی بەدوادادێت بۆ چاكسازی كە مەبەست لێیان تەنها بەرژەوەندیی خەڵكی كوردستان وهێنانەدی دادپەروەرییە. هەرچەندە پرسی چاكسازی دیارترین دروشمی هەڵمەتی بانگەشەی هەڵبژاردنی لایەنەكان بوو، كە بەڵێنی بەدێهێنانی دادپەروەری و نەهێشتنی گەندەڵی وچاكسازیان دەدا، بەڵام وەك تێبینی دەكرێت، هەوڵی دروستكردنی ئاستەنگ و دژایەتیكردنی یاسایەكە دەدرێت، كە ئەمەش بڕیارێكی مەترسیدارە و خۆكوژی سیاسیە.\nزیاتر گووتی" هەرچەندە ئیرادەی چاكسازیخوازن زۆر بەهێزە و هەردەبێ جێبەجێبكرێت، كە پێویستە بۆسەرخستنی هەرهەموومان پشتیوانی لێبكەین و تێكەڵی ناكۆكییە سیاسییەكان نەكرێت، چونكە لەبنەڕەتدا یاساكە هی هەموو لایەنەكانی بەشدارە لەكابینەی نۆیەم. بە ئەنجامدانی چاكسازیش جگە لەوەی كارەكان زیاتر شەفاف دەبن و دادپەروەریی دێتەدی. لە هەمانكاتدا رێگریش دەكرێت لەوەی چیتر لەژێر هەرناو و بیانوویەك بێت سامانی گشتی بەهەدەربدرێت یان بەمیزاج و بە نایاسایی پلەبەرزبكرێتەوە، یا خەڵك خانەنشین بكرێن. بەگشتی خەڵكی شایستە مافەكانیان پارێزراو دەبێت.\nبە گووتەی ئەو ئەندام پەرلەمانە، خەڵكانێك زیانیان پێدەگات لە چاكسازی، بۆیە ئاستەنگ و تەگەرەی بۆ دروست دەكەن، دووپاتی كردەوە" هەروەك سەرۆكی حكوومەت راگەیاند گرنگە لە بەرەی هاووڵاتییان دابین و ئەم خواستەیان جێبەجێبكرێت. چۆن ئەركی پەرلەمانی كوردستانە چاودێری چۆنیەتی جێبەجێكردنی یاساكە بكات، حكوومەتیش دەبێت بەپێی یاساكە هەرسێ مانگ جارێك راپۆرتی خۆی ئاراستەی پەرلەمان بكات. مافی هاووڵاتیانیشە بەدواداچوون بۆجێبەجێكردنی یاساكە بكەن و لەڕاستی هەموو بابەتەكان ئاگاداربن و چیتر خەڵكانێك بۆ مەبەستێكی سیاسی خەڵك چەواشە نەكەن.\nتارا شوان پسپۆڕی ئابووری، لە بارەی جێبەجێ كردنی یاسایی چاكسازی و كاریگەری ئابووری بەسەر بودجە و توانا داراییەكانی كوردستان، بۆ زاری كرمانجی ئەوەی خستەڕوو" پڕۆژەی چاكسازی لە حكومەتی هەرێمی كوردستان، بەبەردەوامی دەبینرێت كە هەموو حكومەت لە هەوڵی جێبەجێكردنی دایە، ئەگەر چی ئەو هەنگاوە زۆر ئاسان نابێت، لەبەر ئەوەی بەردەوام ناكۆكی هەیە لەنێو حزبەكانی ئۆپۆزسیۆن و تەنانەت حزبە بەشدارەكانیش لە حكومەت، ئەزموونی حزبایەتی لە هەرێمی كوردستان زۆر بەهێزە و حزبەكانیش لەپێناو بەدەستهێنانی دەنگ و لاینگری زیاتر، زۆر كەسیان وەك بندیوار و بێ دەوام كردن مووچەخۆر كردووە".\nتارا شوان ، ئاماژەشی بەوەدا" ئەم كابینەیەی حكومەت، زۆر پێداگری لەسەر چاكسازی و سیستەمی هەرێمی كوردستان كردووە و دەكات، چاكسازیەكەش تەنها لە مووچەی پلە باڵاكان نابێت، بەڵكو بەڕێوەبەرە گشتییەكان و راوێژكارەكان و ئەندامانی پەڕلەمان و وەزیر و جێگرەكانیان و هەموو ئەو كەسانەی كە بە ناشایستە خانەنشین كراون، كە تەواوی ئەوانەش بونەتە بارگرانی لەسەر میزانییەی حكومەتی هەرێمی كوردستان، كە وای لێهاتووە 85% مووچەی حكومەتی هەرێم بۆ مووچەی ئەو خەڵكەن كە بەڕاستی كار دەكەن و لە نێویشدا كەسانێك هەن كە پابەند نین بە دەوامەوە".\nئاشكراشی كرد" ئەو چاكسازیەی حكومەت زۆر بواری دیكەش دەگرێتەوە، وەكو بواری ئابووری و دارایی و گرێبەستە نەوتییەكان و رێكخستنی باج و دەروازە سنووریەكان، بۆیە گەلێك پێویستە كە تەواوی لایەنە سیاسیەكان و پێكهاتەكانی كۆك بن لە سەر جێبەجێ كردنی یاساكە، ئەگەرچی لەوانەیە رێژەیەكی كەمی خەڵكیش زەرەرمەندبن ، بەڵام سوودمەندی یەكەم لایەنی گشتی و خەڵكە".\nئەو پسپۆڕەی ئابووری، دووپاتی كردەوە، بەدڵنیایەوە كاریگەرە باش و ئەرێنیەكانی ئەو یاساییە لە ئایندە بەدیاردەكەوێت لەسەر سیستەمی حكومڕانی و شەفافیەتی باج و داهەت و پرسی بوودجە و مووچە، بەمەش حكومەتەكە بەهێزتر دەبێت، بۆیە ناكرێت حكومەت لەپێناو ناڕازیبوونی حیزب و لایەنەكان واز لەجێبەجێكردنی ئەو یاسایە بێنێت ، بەگەڕانەوەی پارە بەهۆی یاسای چاكسازیەوە دەتوانرێت وەبەرهێنانی زیاتر بكرێت، ئەمە جیا لەوەی كە چاكسازی داوای حكومەتی عێڕاقیش بوو، بەوەی كە رێژەی زۆری مووچەخۆرانی هەرێم ، حكومەتی ناوەندی تووشی شۆك كردبوو".


کازمی: پێویستە پەیوەندییەکانی عێراق و ناتۆ تەنها لە بواری جەنگییدا نەبێت – Politic Press\nسەرۆک وەزیرانی عێراق جەخت دەکاتەوە لەوەی پێویستە پەیوەندییەکانی نێوان وڵاتەکەی و هاوپەیمانی ناتۆ تەنها لەبواری جەنگییدا چڕنەکرێتەوە.\nمستەفا کازمی، سەرۆک وەزیرانی عێراق، ئەمڕۆ سێشەممە ١٨ ی ئایاری ٢٠٢١، لەگەڵ جۆن مانزا، یاریدەری ئەمینداری گشتی ناتۆ و وەفدێکی یاوەری کۆبووەوەو گفتوگۆیان لەبارەی کاری هاوبەشی نێوان بەغدا و ناتۆ کردەوە، ڕۆڵی ناتۆ لە شەڕی دژی تیرۆردا گفتوگۆی لەسەر کرا “.\nبەگوێرەی ڕاگەیەندراوێکی نوسینگەی سەرۆک وەزیرانی عێراق، مستەفا کازمی و نوێنەرەکەی ناتۆ گفتوگۆیان لەبارەی بەرزکردنەوەی توانا سەربازییەکانی عێراق لەڕێگەی ڕاهێنان و ڕاوێژکاری زیاتر لەلایەن ناتۆوە کردووەتەوە”.\nکازمی بۆ نوێنەرەکەی ناتۆ وتووشیەتی، ” عێراق کار دەکات بۆ گەشەپێدانی پەیوەندییەکانی لەگەڵ ناتۆ یاخود دەستپێکردنی سەرەتایەکی نوێ و چڕکردنەوەی لە بوارە ناجەنگییەکاندا بەپێی پێویستی و داواکارییەکانی حکومەتی عێراق و ڕێزگرتن لە سەروەری خاکی عێراق”.\nمردنێكی پڕ لەمشتومڕ\nحكومەت ناتوانێت مووچەی مانگەكانی داهاتوو دابین بكات\nوەزارەتی گواستنەوە لیژنەیەك بۆ بەدواداچوونی هێڵەكانی ئینتەرنێت پێكدەهێنێت\nعێراق یەكێكە لەوڵاتانەی زۆرترین قەرزی كردووە\nمێسی لە بارسا دەڕوات (419 بینین)\nوەزارەتی ڕۆشنبیری ھەرێم کۆنسێرتی بیانی قەدەغەکرد (66 بینین)


دایکانی لەچک سپی لە دژی داگیرکارییەکانی تورکیا ناڕەزایەتییان نیشاندا – کوردی – RojNews.News\n22/06/2020 - 10:14:41 am\nشەممە, 20 يون 2020 – 18:33 ڕۆژنیوز ـ سلێمانی\nئێوارەی ئەمڕۆ لە پارکی دایک لە شاری سلێمانی، دایکانی لەچک سپی و دایکانی ئاشتی، دژ بە داگیرکاریی و کۆمەڵکوژییەکانی دەوڵەتی تورک لەسەر باشوری کوردستان و ئیدانە کردنی دەوڵەتی ئێران لەسەر بارودۆخی زەینەب جەلالیان لە زیندان و تۆپبارانکردنی ناوچە سنوورییەکانی باشوری کوردستان، گردبوونەوەیەکی ناڕەزایەتیان ئەنجامدا و بەیاننامەیەکیان تیادا خوێندەوە.\nبەیان فەرەج، بەیاننامەی چالاکییەکەی خوێندەوە و تیایدا هاتبوو: دەوڵەتی داگیرکەری تورک بەردەوامی دەدات بە داگیرکارییەکانی بۆ سەر هەرێمی کوردستان و بەزاندنی سەروەریی خاکی عێراق، بە هێنانی هێزی کۆماندۆ جگە لەبوونی بنکە و بارەگاکانی لەسەر خاکی هەرێم و عێراق، ئەنجامدانی ئۆپەراسیۆنێکی سەربازیی، کە بووەتە هۆی شەهیدبوونی ڕۆڵەی گەلەکەمان و سوتانی ڕەز و باخی گوندنشینان و وێرانکردنی گوندەکان کە زیان بە ئابووری وڵات دەگەیەنێت.\nئەوەش هاتبوو تیایدا: دەوڵەتی داگیرکەری تورک لەدوای داگیرکردنی عەفرین و گرێسپی لە ڕۆژئاوای کوردستان، ئێستاش دەەوێت داگیرکارییەکانی لەسەر هەرێمی کوردستان و عێراق بەردەوامی پێبدات، هەژموونی دەوڵەتی عوسمانی بەرفراوان بکات، بە ئاواتی جێبەجێکردنی پەیمانی میساقی میللی و بەبەرچاوی هەموو دنیاوە کۆمەڵکوژیی ئەنجامدەدات و چەکی قەدەغەکراو بەکاردەهێنێت لەسەر گەلەکەمان.\nلە کۆتایدا ئەوەش هاتبوو: ئێمە لێرەوە وەکو دایکانی لەچک سپی و دایکانی ئاشتی، بەرەنگاربوونەوەی خۆمان ڕادەگەیەنین لە بەرامبەر ئەم هێرش و داگیرکارییە دڕندانەی دەوڵەتی تورکیا، بانگەوازی لە کۆمەڵگا و هەموو لایەک دەکەین، خاوەن هەڵوێست بن و بۆ بەدیهێنانی ئاشتی و ئارامی وڵات هەوڵ بدەن و تێبکۆشن.\nتاڵیبان بەرپرسیارێتی هێرشە خوێناوییەکەی ئەمڕۆی لە ئەستۆ گرت


ئایا شەڕی کورد بەکورد هیچ واقعیەتێکی هەیە؟ … تاهیر حاجی حەسەن – Dengekan\nئایا شەڕی کورد بەکورد هیچ واقعیەتێکی هەیە؟ … تاهیر حاجی حەسەن\nbyTahir Haji Hassan\tMarch 6, 2017\tGeneral\nبەرەی ناسیۆنالیزمی کورد لەباشوردا هەرلەسەردەمی شاخیانەوە تا ئەم چرکە ساتەیشی لەگەڵدا بێت،هەرساتەو دەکرێت چاوەڕێی جەنگێکی تری ناوخۆییان لێ چاوەڕوان بکرێت هەروەک ئەو کۆ جەنگەی لەمێژووی ڕابردودا کردویانە لەدژی یەکتری. دەکرێت بپرسین ئاخۆ گەر ناسیۆنالیزم بەمانای چەمکێک بێت خۆی لەسەرو کایە چینایەتیەکانەوە ببینێتەوە،هۆکار چی بوە وابەردەوام ئەو حزبانەی باشوور بەتایبەتیش پەدەکەو یەنەکەو پارتە بچوکەکانیتریشی لەگەڵدا بێت جەنگی دژی یەکتریان کردوە و کوڕی کوردیان بەکوشت داوە؟ ئاخۆ لێرەدا نابێت ئاوڕێک لەمێژووی وڵاتانی دیکەیش بدەینەوەو بەمێژوەکەیاندا بنواڕین کەبزانین لەلایەن دەسەڵات و ئەحزابی بەناو ناسیۆنالیستی و ئەحزابی ئاینیان،چەندین شەڕیان بەرپاکردوەو بەهەزاران هەزار مرۆڤی هاوزمان و هاو نەژاد لەخۆیان بەکوشت دراون؟ باشە ئەوان بۆچی خەڵکی هاوزمانی خۆیان کوشتون؟ ئاخۆ ئەوە لەبنەڕەتدا لەپێناو چیدا بوە؟ ئایا لێرەدا نابێت بگەین بەو دەرئەنجامەی کەئەوەی ڕودەدات لەکایەی جەنگدا،ڕاستەوخۆ دەرگیری نێو کێشمەکێشە چینایەتیەکانە؟ ئاخۆ خەڵکی کورد زمان لەدەرەوەی پێناسە گشتیەکانی جیهانەوەن،تەنها لەبەر ئەوەی خاوەن دەوڵەتی خۆیان نین،ئیتر دەبێت بەچاوێکی جیاوازترەوە ببینرێن و لەکێشمەکێشە چینایەتیەکان بەدەربکرێن؟\nئەو شەڕەی دوێنێ ڕویداو ئەوەی ئەمڕۆ ڕویداو ئەوەی سبەینێ ڕودەدات،نەک بەدەرن لەیاساو ڕێسا چینایەتیەکان،بەڵکو هەڵقوڵاوی نێو ئەو ململانێو کێشمەکێشە چینایەتیانەن و شەڕەکە،شەڕە لەپێناو سەپاندنی هەیمەنەی چینێکی کۆمەڵایەتی دەسەڵاتدار بەسەر کۆی لایەنەکانی تری نێو سیاسەت و پەیوەندیە کۆمەڵایەتیە باوەکەدا.\nپارتی دیموکراتی کوردستان و حکومەتەکەی یانی یەکێتی و چوار پێنج حزبەکەی تری نێو ئەو حکومەتە،ماوەی بیست و شەش ساڵە بەڕاستەوخۆ نوێنەرایەتی چینی چەوسێنەری دەسەڵاتدار دەکەن و کۆی پەیوەندیەکانیان لەگەڵ دەوڵەتانی چواردەور و دەوڵەتانی جیهاندا لەپێناو پاراستنی هەیمەنەتی چینایەتیدایە. ئیتر مەسەلەی کوردایەتی و نەفی کردنی شەڕی ناوخۆی براکان و کوشتنی کورد بەدەستی کورد حەرامەو هێڵی سورە،لەدرۆیەکی شاخدار زیاتر شتێکیتر نیە. بۆ مەگەر کورد زیاترە لەعەرەب وائێستا لەدەیان لاوە بەربونەتە یەکتری و کوشتوبڕی کۆمەڵگا درێژە پێ دەدەن؟ بۆ مەگەر کورد لەتورک جیاوازترە،وائێستا بەشێکی زۆری زیندانەکانی تورکیا پڕە لەخەڵکی تورک زمان کەلەلایەن دەوڵەتی تورکەوە زیندانی کراون.بۆمەگەر کورد جیاوازترە لەفارس و پاکستانی و کێوکێیتر کە لەنێو زیندانەکانیاندا پڕاوپڕن لەبەندکراوانی سیاسی و ئەوانەی ناڕازین بەو دەسەڵاتە دیکتاتۆرو چەوسێنەرانەیان؟\nبەڕێزان من ئێستایش ئەو پرسیارە دەکەمەوە:ئاخۆ لەبری پەیەدە ئەنەکەسە دەسەڵاتی بەدەستەوە بگرتایە لەڕۆژئاوای کوردستاندا،ڕێی تێدەچو پارتی و دەوڵەتی ئەردۆ داعش پەلاماریان بدایە؟ ئاخۆ هۆکار بۆچی دەگەڕایەوە لەحاڵەتێکی وادا؟ ئاخۆ تەنها هۆکار بۆئەوە نەدەگەڕایەوە کەئەنەکەسە دەبوە جێبەجێ کەری پرۆژە چینایەتیەکانی پارتی و دەوڵەتی ئەردۆ داعش؟ کەوایە هاوکێشەکە ڕونەو پێویست بەخۆ گێل کردن و هێنانەوەی بەهانەی بێ مانا ناکات. پەیەدەو شۆڕشەکەی لەڕۆژئاوای کوردستاندا هەڵگری چەمک گەلێکی جیاوازن و هاوتەبا نین لەگەڵ ئەو خواست و بەرژەوەندی وئەجێندایانەی پارتی و دەسەڵاتدارانی باشور بەشوێنیەوەن. شۆڕشی ڕۆژئاوای کوردستان خاوەنی ئەڵتەرناتیڤێکی جیاوازەو لەهەگبەکەیدا مژدەیەکی نوێی وەرچەرخانی مێژووی هەڵگرتوە کەهەموو ساتێک دووبارە نابێتەوە.هەڵگرتنی مژدەی وەرچەرخانی کۆتای هێنان بەچەوساندنەوەی چینایەتی و کۆتای هێنان بەوەهمی ناسیۆنالیستیانە.تەنها ئەم هۆکارەیشە کۆی بەرەی نەیاری ئەو شۆڕشەی تووشی شۆک کردوە. ئەگەر وانیە،ئەی خێرە ئەردۆ داعشی فاشی ڕێزو حورمەت دەدات بەوالیە کوردیەکەی لەباشوردا بەڵام دێت و جینۆسایدی گەلی زەحمەتکێشی باکوری کورد زمان دەکات،یان بەکۆی سوپاکەیەوە پەلاماری ڕۆژئاوای کوردستان و شۆڕشەکەی دەدات؟\nبەڕێزان،مێژوو پڕاو پڕە لەو وەهمە ناسیۆنالیستیەی خۆی لەسەرو خەتی چینایەتیەوە دەناسێنێت.هەرلەسەردەمی شەڕی ناوخۆی ئەمریکاو ڕزگاری ئەمریکا لەساڵی 1776 وە تا دەگات بەشۆڕشی فەرەنسای 1789 و دوای بەدەستەوەگرتنی دەسەڵات لەلایەن ناپۆلێۆنی لاوەوە،ئیتر جەنگەکان لەژێر سەری هەیمەنەی ئایدۆلۆژیا ناسیۆنالیستەکاندا بوە بۆ شاردنەوەی خەتە چینایەتیەکان و زاڵ کردنی هەیمەنەی چینە بۆرژواکان بەسەر چینە کارگەرو زەحمەتکێشەکاندا. مرۆڤ گەر مێژوو بەشێوازە دروستەکەی بخوێنێتەوە باش لەناوەڕۆکە ترسناکەکەی ناسیۆنالیزم تێ دەگات. بەڵام مەخابن،کاتێک ئاستی هۆشیاری سیاسی چینایەتی لاوازە،ئیترە خۆش کردنی ڕێگای جەنگی بەرژەوەند خوازانەی چینە دەسەڵاتدارەکان لەژێر ناوی پاراستنی شەرفی نیشتیمان و تەڵاقی دەوڵەتدا ڕەونەقێکی سەرسوڕهێنەری پێدەدرێت. دەکرێت بپرسین:ئاخۆ گەر ئاستی هۆشیاری سیاسی چینایەتی لەبار بوایەو دەست بردن بۆ خۆڕێکخستن بچوایەتە مەیدانی هاتنە مەیدانەوە،ڕێی تێدەچوو سەرانی ناسیۆنالیزم ئاوا بەئاسانی بیان توانیایە لەڕێی خیانەتەکانیانەوە هێشتا فەزڵ فرۆشی بنوێنن و خۆیان وەک قارەمانی گەل نیشان بدەن؟ ئاخۆ گەر ئاستی هۆشیاری سیاسی چینایەتی لاواز نەبوایە لەسەردەمی جەنگی یەکەمی جیهان و جەنگی دوەمی جیهاندا ڕێی تێدەچوو سەرانی بەرژەوەند خوازی دەوڵەتی بۆرژواکان وا بەئاسانی بیان توانیایە مەیدانی جەنگەکانیان گەرم بکەن و ملیۆنان مرۆڤ بکەنە سوتەمەنی نێو بەرژەوەندیەکانیان؟ ئاخۆ گەر ئێستا بێت ئەو دەوڵەتانە دەتوانن لەژێر هەیمەنەی پاراستنی نیشتیمانی و پاراستنی ئەمنی قەومیدا مرۆڤەکانیان ڕاپێچی نێو جەنگێکیتری وەک ئەو دوو جەنگەی ڕابردوو بکەن؟ کەوایە ئەوەیش ئێستا بۆ پارتی و هەیمەنەتەکەی دەست دەدات ئاستی لاوازی هۆشیاری سیاسی چینایەتی و ناڕێکخراوبونی چینوتوێژە زەحمەتکێشەکانە،بۆیە توانویەتی لەڕوی هێزی سەربازیەوە لەشکری زۆرو زەبەندی هەبێت و لەڕێی وەهمی دەوڵەتی کوردی و ناسیۆنالیزم و ئاڵاوە، هەیمەنەتی حزبی و بنەماڵەیی خۆی بسەپێنێت و بێ هیچ سڵەمینەیەکەوە دەست ببات بۆ شەڕی کورد کوشتن،کەدیارە لای من پێچەوانەکەی ڕاستەو بەشەڕی چینایەتی ناوی لێ دەنێم.\nشۆڕشی ڕۆژئاوای کوردستان و هاوپەیمانەکانی هەڵگری چەمکی کۆتای هێنانی ناسیۆنالیزم و چەمکی هەیمەنەی دەوڵەت نەتەوەن،بۆیە هەر لەپارتیەوە تادەگات بەدەوڵەتانی چواردەور بەنەیارو دوژمنی خۆیانی دەزانن. ئەو شەڕەی ئێستایش هەیە نەتەواو دەبێت و وەنە کوشتنی کورد بەدەستی کوردیش کۆتای پێ دێت!\nPrevious تەقیننەوە… پشکۆ ناکام\nNext “شەڕی برا کوژی” “شەڕی کورد لەگەڵ کورد” دوو دەربرینی هەڵەو چەواشەکارانە!!\nزەردەپەڕت پیرۆز!.. شیعر/کاوە عوسمان عومەر


هەفتەى داهاتو بڕیار له‌باره‌ی شێواز و پلانى وەرگرتنى خوێندکاران بۆ ساڵى نوێى خوێندن دەدرێت | وزارة التعليم العالي والبحث العلمي\nهەفتەى داهاتو بڕیار له‌باره‌ی شێواز و پلانى وەرگرتنى خوێندکاران بۆ ساڵى نوێى خوێندن دەدرێت\nلەکۆبونەوەیەکدا بەسەرپەرشتى وەزیرى خوێندنى باڵا و توێژینەوەى زانستى شێواز و پلانەکانى وەرگرتنى خوێندکاران/قوتابیان لە زانکۆ و پەیمانگەکان بۆ ساڵى نوێى خوێندن تاوتوێکرا.\nئەمڕۆ سێشەممە ڕێكه‌وتی (٥/٢/٢٠١٩) بەسەرپەرشتى د. یوسف گۆران وەزیرى خوێندنى باڵا و توێژینەوەى زانستى و ئامادەبونى ڕاوێژکار و بەرێوەبەرانى گشتى وەزارەت، لە کۆبونەوەیەکدا پلان و بەرنامەکانى وەزارەت تایبەت بەوەرگرتنى خوێندکاران و قوتابیان بۆ ساڵى خوێندنى (۲۰۱۹-۲۰۲۰) گفتوگۆى لەبارەوە کرا، هەروەک چەند بابەتێکى گرنگ و پەیوەست بە شێوازى وەرگرتن لە زانکۆ و پەیمانگەکان خرایەڕو و بەرنامەى پێویستیان لەبارەوە بۆ دانرا.\nلە سەرەتاى کۆبونەوەکەدا وەزیرى خوێندنى باڵا و توێژینەوەى زانستى باسێکى لەبارەى سیاسەت و بەرنامەى وەزارەت و دامه‌زراوه‌كانی خوێندنى باڵا لە هەرێمى کوردستان بەشێوەیەکى گشتى پێشکەش کردو، دوپاتیکردەوە ئامانج لەم کۆبونەوەیە دانانى میکانیزم و پلانى وەرگرتنە بۆ ساڵى نوێى خوێندن، بە شێوەیەک پلانەکان هاوتەریب بێت بۆ سودى دەرچوان و پێداویستى زانکۆ و پەیمانگەکان و پێداویستیەکانى بازاڕى کارى کوردستان.\nلەبەشێکى دیکەى کۆبونەوەکەدا بڕیاردرا هەفتەى داهاتو لە کۆبونەوەیەکى لێژنەى باڵاى وەرگرتن شێواز و بابەتەکانى تایبەت بە پلانى وەرگرتن بۆ ساڵى نوێى خوێندنى (۲۰۱۹-۲۰۲۰) گفتوگۆى لەبارەوە بکرێت و بڕیارى پێویستیان لەبارەوە بدرێت.


ویکیپیدیا:وتارە ھەڵبژێردراوەکان/پاڵاوتن/ئەرشیڤی ٣ - ویکیپیدیا، ئینسایکڵۆپیدیای ئازاد\nویکیپیدیا:وتارە ھەڵبژێردراوەکان/پاڵاوتن/ئەرشیڤی ٣\nوتاری ئێڤەنێسێنس یەکێکە لە پوخترین وتارەکانی ویکیپیدیای کوردی ناوەندی و پێم باشە تا ماوەیەک لە وتاری ھەڵبژێردراودا دەربکەوێت.—ژیار مێرلین وتووێژ٠٤,١٧، ١٦ی ئایاری ٢٠١٦ (UTC)\nلەگەڵ، وتارێکی زۆرباشە، دەستیشت خۆشبێت بۆ نووسینی > Kushared (لێدوان) ١٧:٥٧، ٣٠ی ئایاری ٢٠١٦ (UTC)\nلەگەڵ وتارێکی ڕێکە، دەستی بەشداربووان دەگوشم. --محمد (لێدوان) ١٨:٢٣، ٣٠ی ئایاری ٢٠١٦ (UTC)\nلەگەڵ وتارێکی باشە. بڕێک چاکسازیم تێدا کرد. کێشەیەکی بچووک کە ھەیەتی ھەمووی یا زۆربەی یەک بەکارھێنەر نووسیویەتی. بۆیە تکایە ئەگەر ھەرکەس کاتی ھەبوو، چاوێکی پێدا بخشێنێت و بە سەریدا بچێتەوە. پیرەھەڵۆ (وتووێژ) ٠١:٥٩، ١ی تەممووزی ٢٠١٦ (UTC)\nلەگەڵ - وتارەکە باشە، بەڵام ھەڵەی ڕێنووسی تێدایە، و بۆ ئەمە پێداچوونەوەیەکی دەوێت. | سەرچیا — ١٠:٣٢، ١ی تەممووزی ٢٠١٦ (UTC)\nده‌ستی هه‌مموتان خۆشبێت بۆ هاوکاریه‌کانتان. کاکه پیرەھەڵۆ ده‌نگدانه‌که‌ت زۆر هاوکاری ده‌کات ئه‌گه‌ر بڵێیت له‌گه‌ڵمی یاخود دژ. زۆر سوپاس.—ژیار مێرلین وتووێژ٢٢:٣٣، ١٠ی تەموزی ٢٠١٦ (UTC)\nمن دەنگی خۆم پێشتر عەرز کرد. تکایە ئەگەر کەس دەتوانێت زیاتر دەستکاری و چاکسازیی تێدا بکات. ھەروەھا ژمارەیەکی زۆر بەستەری شکاوی تێدایە (لە بەشی سەرچاوەدا). ئەوانەش دروست بکرێت. سپاس. پیرەھەڵۆ (وتووێژ) ٢٠:٥٢، ١٠ی تەممووزی ٢٠١٦ (UTC)\nبەستەری شکاو پێموابێت مەبەستت لە پەراوێزەکان بوو ئەوانیش چاکران، دەستی کاکە Imkurd خۆشبێت، خۆشم جارێکیتر بەسەریدا چومەوە و گۆڕانکاری زیاترم تیاکردووە. سوپاس بۆ ھەموو یارمەتیەکانتان. دەستان خۆشبێت.—ژیار مێرلین وتووێژ١٨:٤٢، ١١ی تەموزی ٢٠١٦ (UTC)\nلەگەڵ به‌ڕاستی وتارێکی جوانه ده‌ستت خۆشبێت. Sakar Muhammad (لێدوان) ٢٢:٤٩، ١٣ی تەممووزی ٢٠١٦ (UTC)\nوتارەکە دەنگی پێویستی ھێناوە، و گەیشتووەتە ئاستێکی باش. تکایە با بەڕێوەبەرێک ئەرک بکێشێت و دای بنێت. | سەرچیا — ٢٠:١٥، ١٥ی تەممووزی ٢٠١٦ (UTC)\nکاک کوشەیرد پێموابێت کاتی ھاتووە. سوپاس. —ژیار مێرلین وتووێژ  ١٥:٠٥، ١٦ی تەممووزی ٢٠١٦ (UTC)\nقۆڵی لێ ھەڵماڵە. پیرەھەڵۆ (وتووێژ) ١٥:٠٧، ١٦ی تەممووزی ٢٠١٦ (UTC)\nکرا دەستتان خۆش > Kushared (لێدوان) ١٥:٣٥، ١٦ی تەممووزی ٢٠١٦ (UTC)\nھاوڕێیان وتارێکی ترم ئامادە کردووە بۆ وتاری ھەڵبژێردراو بە شیاوی دەزانم، شتێکی جیاوازە و تا ئێستا لە ویکیپیدیای کوردی نەکراوە. ئێوە وتاری ڤیگنیزمتان پێ چۆنە؟ تکایە ھاوکاری بکەن لە پەرەپێدانیش. سوپاس—ژیار مێرلن وتووێژ  ١٥:٥٠، ٢٤ی تشرینی یەکەمی ٢٠١٦ (UTC)\nبەگشتی سەرچاوەی باشی تێدابەکارهاتووە، بەڵام پێموایە هێشتا ماوییەتی پەرەیپێبدرێت. بزانین هاوڕێیانی دیکەش چی دەڵێن > Kushared (لێدوان) ١٦:١٠، ٢٤ی تشرینی یەکەمی ٢٠١٦ (UTC)\nچەن دێڕی وتارەکەم خوێندەوە. ستایلی نووسینەکەی پێویستی بە چاکسازی ھەیە. پێویستە خاڵبەندییەکەی دەستکاری بکرێت. ھەروەھا پەرەی زیاتری پێ بدرێت. پیرەھەڵۆ (وتووێژ) ١٦:٥٠، ٢٤ی تشرینی یەکەمی ٢٠١٦ (UTC)\nدیتانەی پیتاگۆرسیش پێشتر پێشنیار درابوو. ئەو بە کوێ گەیشت؟ ھەرچەند ئەویش پێویستی بە چاکسازی ھەیە. بە ھەرحاڵ وەک پێشتر وتم، ئەم وتارانەی کە یەک بەکارھێنەر ھەمووی نووسیوە، ھەمیشە پێویستیان بە پیاچوونەوەی چەن کەسی تر ھەیە. پیرەھەڵۆ (وتووێژ) ١٦:٥٠، ٢٤ی تشرینی یەکەمی ٢٠١٦ (UTC)\nڕاستە پێویستی بە پەرەپێدانە. ھیوادارم ھەمووان چاکسازی تێدا بکەن. پێموایە وتارێکی ھەڵبژێردراوی زۆر باش پێکدەھێنێت.—ژیار مێرلن وتووێژ  ١٧:٢٣، ٢٤ی تشرینی یەکەمی ٢٠١٦ (UTC)\nئێستە سەیرێکی بکەن ھاوڕێیان—ژیار وتووێژ ١١:٣٩، ٢٤ی کانوونی یەکەمی ٢٠١٦ (UTC)\nوەرگیراو لە «https://ckb.wikipedia.org/w/index.php?title=ویکیپیدیا:وتارە_ھەڵبژێردراوەکان/پاڵاوتن/ئەرشیڤی_٣&oldid=588412»\nئەم پەڕەیە دواجار لە ٠٩:٢٢ی ٢٩ی ئەیلوولی ٢٠١٨ نوێ کراوەتەوە.


کوردیپێدیا - 1983\n📅 1983 | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n 📒 گۆڤار | 🏳 کوردیی ناوەڕاست | یه‌کگرتن - گۆڤارێکی رۆشنبیری تیۆرییه - بنکه‌ی رۆشنبیریی یه‌کگرتن بڵاویده‌کاته‌وه - ژ12 - هاوینی 1990. لاپەڕە: 241\n 📕 پەڕتووک | 🏳 کوردیی ناوەڕاست | ئه‌کره‌می مه‌حموودی ساڵحی ره‌شه - شاری سلێمانی - پێداچوونه‌وه و پێشه‌کیی د. عیزه‌دین موسته‌فا ره‌سوڵ - به‌رگی یه‌که‌م - چاپی یه‌که‌م - چاپخانه‌ی دار الحریه - به‌غداد - 1987. لاپەڕە: 132\n 📒 گۆڤار | 🏳 کوردیی ناوەڕاست | دلانپار - ژ - 4 - خولی چواره‌م - 25-12-1994 - ده‌نگی کۆمیته‌ی ئاشتی و پشتگیری نیشتمانی کوردستان - فینڵاند. لاپەڕە: 16\n 📕 پەڕتووک | 🏳 کوردیی ناوەڕاست | ئه‌کره‌می مه‌حموودی ساڵحی ره‌شه - شاری سلێمانی - پێداچوونه‌وه و پێشه‌کیی د. عیزه‌دین موسته‌فا ره‌سوڵ - به‌رگی دووه‌م - چاپی دووه‌م - چاپخانه‌ی دار الحریه - به‌غداد - 1989. لاپەڕە: 51\n 📕 پەڕتووک | 🏳 کوردیی ناوەڕاست | ڕێباز - قه‌ندیل به‌غدای هه‌ژاند - یاداشتی پێشمه‌رگایه‌تی 1980-1988 - به‌شی دووه‌م - چاپخانه‌ی وه‌زاره‌تی رۆشنبیری حوکومه‌تی هه‌رێمی کوردستان - 1993. لاپەڕە: 218\n 🗣 رووبەڕوو | 🏳 کوردیی ناوەڕاست | ئاخاوتنێک له‌گه‌ڵ به‌ڕێز کاک عوسمانی حاجی مه‌لا خالید له هۆڵندا له گوندی تۆڵبه‌رت له 06-04-1996 دا.\n 📒 گۆڤار | 🏳 کوردیی ناوەڕاست | دلانپار - ژ1 - خولی هه‌فته‌م - ساڵی یازده‌یه‌م - 25-08-1997 - فینڵاند. لاپەڕە: 52\n 📕 پەڕتووک | 🏳 کوردیی ناوەڕاست | عه‌بدولڕه‌قیب یوسف - شوێنه‌واره‌کانی نه‌وی له شاخی سوورین - به یارمه‌تی رێکخراوی میدیکۆی ئه‌ڵمانی چاپکراوه - باشووری کوردستان - 1994. لاپەڕە: 59\n 📕 پەڕتووک | 🇸🇦 عربي | جمال نبز - تصریحات هامه لـلمفکر الکردی جمال نبز - المقدمه بقلم جواد ملا - من منشورات کوردنامه - لندن - 1996. صفحة: 9\n 📒 گۆڤار | 🇸🇦 عربي | هه فوت - مجله کردیه مستقله تصدر دوریا - العدد 12 - سویسرا - دیسمبر 1996. صفحة: 5\n👁 ئەم بابەتە 8,942 جار بینراوە


لەمپەرەکانی پێوەندیی تاران و ئەنقەرە چارەسەر دەکەین/ئەردۆغان سەردانی ئێران دەکات - Mehr News Agency\nAP ١٤٠٠ گەڵاڕێزان ٢٤ ١٣:٤٦\nNews Code 39983\nبە ڕاپۆرتی ئاژانسی هەواڵی مێهر، کۆنگرەی ڕۆژنامەڤانی هاوبەشی ئەمیر عەبدوڵڵاهیان وەزیری دەرەوەی ئێران و مەولوود چاوش ئۆغڵوو وەزیری دەرەوەی دەرەوەی تورکیا نیوەڕۆی ئەمڕۆ دووشەممە لە وەزارەتی دەرەوەی ئیران دەستی پێکرد.\nئەمیر عەبدوڵڵهایان وتی: هیوادارین لە سەفەرێک کە لە داهاتوو ئەردۆغان سەرۆک کۆماری تورکیا بۆ ئیران دەیانبێت بتوانین نەخشەڕێی هاوکارییە درێژخایەنەکانی دوو وڵاتەکە یەکلایی بکەینەوە.\nناوبراو درێژەی دا: لەسەر بەندەکانی نەخشەڕێکانی هاوکاری درێژخایەنی دوو وڵاتەکە گفتوگۆمان دەت پێکرد و هیوادارین لە سەفەری داهاتووی ئەردۆغان، سەرۆک کۆماری تورکیا بۆ تاران، ئەو بەڵگە لەلایەن سەرۆک کۆمارەکانی دوو وڵاتەکەوە واژۆ بکرێت.\nئەمیر عەبدوڵڵاهیان وتی: گفتوگۆی باشمان سەبارەت بە پرسی جۆراوخۆی ناوچەیی و نێودەوڵەتی ئەنجام دا. لەسەر پرسی گۆڕانکارییەکانی ئەفغانستان، زەروورەتی گەشە، سەقامگیری، ئاسایش لە ڕۆژاوای ئاسیا و سەرەنجدان بە سیاسەتی دراوسێیەتی دوو وڵاتەکە باس کرا و جەختمان لەسەر ئەوە بوو کە دوو دەوڵەتی تاران و ئەنقەرە، دەوڵەتگەلێکی کردەیین و ئەبێ خێرا هەر جۆرە لەمپەرێک لەسەر رێگای پێوەندییەکانی دوو وڵاتەکە، چارەسەر بکرێن.\nوەزیری دەرەوەی ئێران درێژەی دا: لە گفتوگۆکانی ئەمڕۆ، گەشەی هاوکارییە ئابوور و بازرگانییەکان، بەرز کردنەوەی ئاستی هاوکارییەکان لە بواری وزە، ئاسانکاری هاتوچۆی ترانزیت، تۆکمە کردنەوەی بازرگانی سنووری و پرسی کونسوڵی لە بابەتەکانی ئەمڕۆ بوون کە لە سەریان باس کرا.


مێژوونووسێکی ئه‌مریکی: ده‌بێ ئه‌مریکا پشتگیری له دانووستانه‌کانی نێوان کورد و ده‌وڵه‌تی ناوه‌ندیی سووریا بکات\n12:41 PM IRAQ\nTHURSDAY, 5 SEPTEMBER 2019 - 13:19\nبه‌شی جیهان- تیمۆتی کایل ده‌ڵێت: ئێستا که ئه‌مریکا به‌نیازه له سووریا بکشێته‌وه ده‌بێ پشتگیری له دانووستانی نێوان کورد و ده‌وڵه‌تی ناوه‌ندیی سووریا بکات.\nبه‌پێی هه‌واڵی کوردپرێس، ئه‌مریکا له کاتی ڕاگه‌یاندنی بڕیاره‌که‌ی دۆناڵد تره‌مپ سه‌رۆکی ئه‌و وڵاته بۆ کشانه‌وه‌ی هێزه‌کانیان له سووریا له پاییزی ڕابردوو نزیکه‌ی هه‌زار هێزی خۆی له ناوچه‌ی ژێر ده‌سه‌ڵاتی کوردی سووریا کشاوه‌ته‌وه. هێزی کوردی سووریا له ساڵی 2014 تا به‌هاری ڕابردوو ده‌ورێکی کارایان له به‌ره‌نگاربوونه‌وه‌ی داعش و ده‌رکردنی ئه‌و گرووپه تیرۆریستییه له باکوور و باکووری ڕۆژهه‌ڵاتی سووریا بینیوه. ئه‌مریکاش له هێرشی کورد بۆ سه‌ر داعش پشتیوانیی سه‌ربازی و ئاسمانی له‌وان کردووه.\nتیمۆتی کایل مێژوونووس و زانای ئه‌مریکی له یادداشتێک که له گۆڤاری ناوخۆییی زانکۆکانی ئه‌مریکادا بڵاو کراوه‌ته‌وه ڕای‌گه‌یاندووه که ئه‌مریکا له کاتی ده‌سه‌ڵاتدارێتیی حکوومه‌تی دۆناڵد تره‌مپ له سیاسه‌تی دووربوونه‌وه له جه‌نگ پاشگه‌ز نابێته‌وه که‌واته چاوه‌ڕوان ناکرێت هێزی وڵاته‌که‌ی جارێکی‌تر ڕه‌وانه‌ی سووریا بکاته‌وه که بۆ یارمه‌تی‌گه‌یاندن به کوردی سووریا ڕه‌وانه‌ی ئه‌و وڵاته کرابوون و له ئێستادا بۆ ئه‌مریکا گه‌ڕاونه‌ته‌وه.\nناوبراو ده‌وری کورد بۆ هاوکاری له‌گه‌ڵ ئه‌مریکا له به‌ره‌نگاربوونه‌وه‌ی داعش له سووریا به گرنگ و کاریگه‌ر وه‌سف ده‌کات و ته‌ئکید ده‌کاته‌وه که ئه‌مریکا نابێت هاوپه‌یمانانی کوردی خۆی له سووریا به‌جێبێڵێت.\nکایل ئاماژه به‌وه ده‌کات که ئه‌مریکا چه‌ندین جار هاوپه‌یمانانی خۆی جێهێشتووه و جه‌ختی کرده‌وه که نابێت واشنتن به بیانووی گۆڕینی سیاسه‌تی وڵاته‌که‌ی کوردی سووریا به‌جێبێڵێت.\nمێژوونووسه ئه‌مریکییه‌که ڕای‌گه‌یاندووه له ئێستادا که ئه‌مریکا پێداگری له‌سه‌ر کشانه‌وه‌ی هێزه‌کانیان له سووریا ده‌کات باشترین کار ئه‌مه‌یه که پشتیوانی له دانووستانی نێوان کورد و ده‌وڵه‌تی ناوه‌ندیی سووریا بکات و زه‌مینه‌ی ڕێککه‌وتنی کورد و دیمه‌شق فه‌راهه‌م بکات.


دەستپێک » بەریتانیا » زەمالەی خوێندنی دکتۆرا\nئایا پلانت هەیە کە کاری لێکۆڵینەوەکەت لە بریطانیا بکەیت ؟؟ ئەگەر وایە ئەوا دەتوانیت داواکاری پێشکەش بکەیت بۆ خوێندنی سکۆلەرشیپی ئاستی دکتۆرا لە بواری بازارگەری وناوبانگ کەلەلایەن کۆلێژی بازرگانی(Henley)لەزانکۆی(Reading)دابین کراوە بۆ خوێندکاران.\nئەم سکۆلەرشیپە فولە بەردەستە بۆ هەردوو خوێندکارانی بریطانیا وخوێندکارانی نێودەوڵەتیش کەپلانیان هەیە بۆ خوێندنی ئاستی دکتۆرا لەزانکۆ بۆ ماوەی ٣ساڵ.\nزانکۆی(Reading)یەکێکە لەباشترین زانکۆکان بۆ لێکۆڵینەوە لە بریطانیا کەلەساڵی ١٩٢٦دامەزراوە وژینگەیەکی پارێزراوە دابین دەکات بۆ ژیان وخوێندن وە ژمارەیەک سکۆلەرشیپ بۆ خوێندکارانی بەکالۆریۆس وماجستێر دابین دەکات.\nلەماوەی خوێندن لەزانکۆی (Reading)خوێندکارەکان دەتوانن بەئازادی کاربکەن وە بەدەستهێنانی شێوەی لێکۆڵینەوەکەیان بەپێی خواستیان، خوێندکارەکان دەتوانن ببن بەبەشێک لە گەشەسەندن وپێشکەوتنی کۆمەڵگای ئاستی خوێندنی باڵا.\n-کاتی کۆتای پێشکەشکردنی داواکاری ٣٠/٤/٢٠٢٠\n-ناوی زانکۆ(University of Reading)\n– سکۆلەرشیپ بۆ بەشی کۆلێژی (Henley Business School)یە.\n– سکۆلەرشیپ دابینکراوە بۆ خوێندکارانی ئاستی دکتۆرا.\n– سکۆلەرشیپ هەموو کرێیەک لەئەستۆ دەگرێت.\nژمارەی کورسیەکانی سکۆلەرشیپ ٣٢ کورسیە.\n– سکۆلەرشیپ دەدرێت بەخوێندکارانی بریطانیا وخوێندکارانی نێودەوڵەتی.\n-خوێندن لە بریطانیا دەبێت.\n– سکۆلەرشیپ دابنیکراوە بۆ بواری بازارگەری وباناوبانگ بوون.\n-خوێندکارەکان بۆ ئەوەی شیاو بن بۆ وەرگرتنی سکۆلەرشیپ دەبێت ئاستێکی جیاکەرەوەیان لەخوێندن ماجستێرەکەیاندا بەدەستهێنابێت.\n-خوێندکارەکان بۆ ئەوەی بتوانن سکۆلەرشیپ وەربگرن دەبێت پێشەکی ناویان تۆمار بکەن لەزانکۆ بۆ ئاستی دکتۆرا پاشان دەتوانن داواکاری پێشکەشی وەرگرتنی سکۆلەرشیپ بکەن.\n-خوێندکارەکان دەبیت کۆپی بروانامەی ئەکادیمی وزانیاری پاڵپشتی بۆ ئەوەی زانکۆ بتوانێت راستەوخۆ لەگەڵ سەرپەرشتیارەکانی خوێندکاردا قسەبکات.\n-بۆ ئەوەی خوێندکار بتوانێت لەئاستی دکتۆرا بخوێنێت ئەوا پێویستە گەڵگری بروانامەی بەکالۆریۆس بن بەکۆنمرەی ٢:١ بەلایەنی کەمەوە یاخود هەڵگری بروانامەی ماجستێر بن لەبوارێکدا کە پەیوەست بێت بەو بوارەی کەبۆ دکتۆراکەیان هەڵی دەبژێرن.\nبەشێوەیەکی سەرەکی بۆ پرۆگرامی دکتۆرا دەبێت بروانامەی (IELTS)یان هەبێت بەنمرەی ٦.٥ هەروەها لەهەندێک بواردا دەبێت نمرەی ٧ یان هەبێت وەک کۆلێژی بازرگانی وزانیاری بازرگانی.\nسکۆلەرشیپ هەموو تێچووەکان لەئەستۆ دەگرێتوبری ١٥،٠٠٠ پاوەند وەک مووچەی یەک ساڵ بۆ خوێندکار دابین دەکات وە هەروەها بەخشینەکە نوێدەکاتەوە بۆ زیاتر لەدووساڵ بەپێی بوار وئاستی خوێندکار.


ئه‌ردۆغان و بینالی یڵدرم سه‌ردانی دیاربه‌كر ده‌كه‌ن\nkurdiu 20/05/2016 - 08:39 بڵاوکراوەتەوە لە هەواڵ/گشتی\nپاڵیوراو بۆ پۆستی سه‌رۆكی گشتی ئاكپارتی، بینالی یڵدرم: "لە ٢٨ ی ئایاردا دیسان پێکەوە لە گەڵ سەرکۆماردا لە دیاربەکر دەبین و چەندین رێوڕەسمی کردنەوە ئەنجام دەدەین لەسەروو هەموویانەوە فڕۆکەخانەی دیاربەکر، پێکەوە لەگەڵ هاووڵاتیانماندا دەبین نیشانی دۆست و دوژمنی دەدەین کە ئێمە هەمووکات پێکەوەین".\nبینالی یڵدرم و شاندێك كه پێكهاتبوو له وه‌زیری خێزان و کاروباری كۆمه‌ڵایه‌تی توركیا سه‌ما ره‌مه‌زانئۆغڵو و جێگرانی سه‌رۆكی گشتی ئاكپارتی مه‌هدی ئه‌كه‌ر و ڤێدات ده‌میرئۆز و هه‌ندێك له په‌رله‌مانتارانی ئاكپارتی سه‌ردانی گوندی تانئشكیان كرد كه پرسه‌ی قوربانیانی كۆكوژییه‌كه‌ی دوروملوی هه‌بوو و به‌هۆیه‌وه یڵدرم پرسه و سه‌ره‌خۆشی ئاراسته‌ی خاوه‌نده‌ی قوربانییه‌كان كرد.\nیڵدرم دوای سه‌ردانه‌كه‌ی بۆ گوندی تانئشك، دواتر به كۆپته‌ر گه‌یشته شاری دیاربه‌كر و پێش چوونی بۆ ئه‌نقه‌ره له لێدوانێكی له فڕۆكه‌خانه‌ی ئه‌و شاره رایگه‌یاند ئه‌مڕۆ له‌گه‌ڵ وه‌زیر و هه‌ندێك له په‌رله‌مانتاران به مه‌به‌ستی به‌شداریكردن له پرسه سه‌ردانی دیاربه‌كریان كردووه.\nیڵدرم له درێژه‌دا گوتیشی: "لە ٢٨ ی ئایاردا دیسان پێکەوە لە گەڵ سەرکۆماردا لە دیاربەکر دەبین و چەندین رێوڕەسمی کردنەوە ئەنجام دەدەین لەسەروو هەموویانەوە فڕۆکەخانەی دیاربەکر، پێکەوە لەگەڵ هاووڵاتیانماندا دەبین نیشانی دۆست و دوژمنی دەدەین کە ئێمە هەمووکات پێکەوەین".\nله وه‌ڵامی پرسیارێك كه "ئایا له كۆنگره‌ی رۆژی یه‌كشه‌ممه قۆناغه چۆن به‌ڕێوه ده‌چێت؟ چی كاتێك ئه‌ركه‌كه له به‌ڕێز سه‌ركۆمار وه‌رده‌گریت؟" یڵدرم له‌وباره‌یه‌وه رایگه‌یاند كه له رۆژانی داهاتوودا هه‌ڵسه‌نگاندن له‌باره‌ی ورده‌كارییه‌كان ده‌كه‌ن و بۆ ئه‌مه‌ش به‌روارێكی دیاریكراو هه‌یه.


بزووتنه‌وه‌ی گۆڕان: له‌گه‌ڵ پارتی كار به رێككه‌وتنه‌كه‌مان ده‌كه‌ین\nهۆشیار عومه‌ر، ئه‌ندامی جڤاتی نیشتمانی بزووتنه‌وه‌ی گۆڕان، رایگه‌یاند، هه‌ڵبژاردنی سه‌رۆكی هه‌رێمی كوردستان له په‌رله‌ماندا هه‌نگاوێكی گرنگه و ئێمه و پارتی رێككه‌وتووین و هه‌ردوولا كار به رێككه‌وتنه‌كه‌مان ده‌كه‌ین.\nئه‌مڕۆ، کۆبوونەوەى ئاسایی جڤاتى نیشتیمانى بزوتنەوەى گۆڕان به‌ڕێوه‌چوو و تێیدا گفتوگۆ لەبارەى دیاریکردنى پێوەرەکانى دیاریكردنی کاندیدانى گۆڕان بۆ پۆستەکان لە کابینەى نوێ کرا.\nهۆشیار عومه‌ر، گوتیشی: گۆڕان هه‌ڵبژاردنی سه‌رۆكی هه‌رێم له ناو په‌رله‌ماندا به هه‌نگاوێكی ئیجابی ده‌زانێت بۆ درووستبوونه‌وه‌ی متمانه له نێوان لایه‌نه سیاسییه‌كان. چونكه له هه‌رێمی كوردستان به هۆی قه‌یرانی متمانه‌وه، پرسی پێكهێنانی حكومه‌تیش دواكه‌وتووه.\nهه‌روه‌ها گوتیشی: هه‌ڵبژاردنی سه‌رۆكی هه‌رێم له په‌رله‌ماندا، به‌ره‌و پێشچوونێكه له پرۆسه‌ی سیاسی و سه‌ره‌ڕای ئه‌وه‌ش ئه‌و پرسه ره‌هه‌ندی نیشتمانی هه‌یه و پێویسته لایه‌نه سیاسییه‌كان له یه‌كلاكردنه‌وه‌ی به‌شداری بكه‌ن.\nسه‌باره‌ت به رێككه‌وتنیان له‌گه‌ڵ پارتی، گوتی: پارتی جه‌ختی له‌سه‌ر رێككه‌وتنه‌كه كردووه‌ته‌وه و یه‌كێتی داوای چه‌ند پۆستێكی كردووه، ئێمه داوامان نه‌كردووه.\nئاماژه‌شی بۆ ئه‌وه كرد، هه‌ر كاتێك په‌رله‌مان ئاماده بێت بۆ تاوتوێكردنی یاسای سه‌رۆكایه‌تی هه‌رێم، ئێمه به‌شدار ده‌بین و ده‌نگی پێ ده‌ده‌ین.\nله وه‌ڵامی پرسیاری كوردستان24 سه‌باره‌ت به ئاماده‌یی گۆڕان بۆ كۆبوونه‌وه‌ی سێ قۆڵی نێوان پارتی و یه‌كێتی و گۆڕان، هۆشیار عومه‌ر، گوتی: بنه‌مای كاری ئێمه پشت به كۆبوونه‌وه ده‌به‌ستێت، به‌ڵام كۆبوونه‌وه له پێناو كۆبوونه‌وه‌دا نه‌بێت و له‌سه‌ر بنه‌مای دیاریكراو بێت.\n02 وه‌زیری په‌روه‌رده فه‌رمانێكی له باره‌ی مامۆستایانی باخچه و قوتابخانه و په‌یمانگه ناحكوومییه‌كان ده‌ركرد\n03 كێشه‌ی نێوان مه‌لا فاتیح شارستێنی و مه‌لا هه‌ڵۆ چاره‌سه‌ر كرا\n04 لەبارەی گۆڕینی تابلۆی ئۆتۆمبێلی شارەكانی ھەرێمی كوردستان بڕیارێكی نوێ دەدرێت\n05 جارێكی دیكە پلەی گەرما بەرز دەبێتەوە\n06 كەشناسی: پلەی گەرما زیاتر دادەبەزێت\n06 وه‌زیری په‌روه‌رده فه‌رمانێكی له باره‌ی مامۆستایانی باخچه و قوتابخانه و په‌یمانگه ناحكوومییه‌كان ده‌ركرد


دیدارێكی پێشووی نێوان عامری و سەدر\nسەركردەیەكی چێوەی هەماهەنگی دەڵێت، بەمنزیكانە دیدارێك لەگەڵ ڕەوتی سەدردا ئەنجامدەدرێت دەربارەی چارەسەركردنی قەیرانی سیاسی و ئەو داخرانە سیاسییەی ڕوویداوە.\nوائیل ڕوكابی، سەركردە لە چێوەی هەماهەنگی ڕایگەیاند، لە ماوەی دوو ڕۆژی داهاتوودا، كۆبوونەوەیەك لەنێوان ڕەوتی سەدر و چێوەی هەماهەنگی ئەنجامدەدرێت، بەمەبەستی چارەسەری قەیرانی سیاسی و ئەو داخرانە سیاسییەی ڕوویداوە، بەڵام تا ئێستا شوێن و كاتی دیدارەكە دیارینەكراوە.\nماڵپەڕی بەغداد ئەلیەوم لە زاری ڕوكابی بڵاویكردەوە، “هەوڵ هەیە بۆ لێكنزیككردنەوەی تێڕوانینی نێوان ڕەوتی سەدر و چێوەی هەماهەنگی كە لەلایەن لایەنە سیاسییەكانی نزیك لە هەردوولا ئەنجامدەدرێت”.\nدووپاتیشیكردەوە، لەگەڵ ئەوەشدا پەیوەندی لەنێوان هەردوولا بەشێوەی ڕاستەوخۆ و ناڕاستەوخۆ بوونی هەیە و نەپچڕاوە.\nدانیشتنەكەی یەكشەممەی ڕابردووی ئەنجومەنی نوێنەرانی عێراق كە تیایدا سەرەڕای سوێندخواردنی پەرلەمانتاران، هەڵبژاردنی دەستەی سەرۆكایەتیی ئەنجومەنەكەی تیادا بەڕێوەچوو، ناكۆكییەكانی نێوان هەردوو بەرەی شیعەكانی فراوانكرد.\nئەمەش دوای ئەوەی لەسەر چۆنییەتی پێكهێنانی حكومەتی داهاتوو لەنێوان حكومەتی زۆرینە و حكومەتی سازان هەردوولا لێكجیاوازبوون.\nدوو ئۆتۆمبێل لەو هەشت ئۆتۆمبێلەی لە هەولێر براون نەدۆزراونەتەوە\nعێراق لەسەر بۆردومانەكەی ئەمریكا بۆسەر گروپێكی حەشد هاتەدەنگ\nكازمی سەرپەرشتی كۆبوونەوەیەكی بەپەلەی ئەنجومەنی وەزاری بۆ ئاسایشی نیشتمانی كرد لەبارەی بۆردومانەكانی سەر سنووری نێوان عێراق و سوریا…


شوان به‌رزنجی 16/04/2019 - 09:31 بڵاوکراوەتەوە لە كوردستان\nبەرپرسێکی وەزارەتی دارایی، لەبارەی چۆنیەتیی گەڕاندنەوەی پاشەکەوتی مووچەی مووچەخۆران روونکردنەوە دەدات.\nمستەفا سەعید، بەڕێوەبەری تەکنەلۆژیای بانکەکان لە وەزارەتی دارایی، بە (باس)ی راگەیاند، پێشنیاریان کردووە بۆ ئەنجومەنی وەزیران کە ئەگەر ھەموو فەرمانبەران حیساب بانکییان بۆ بکرێتەوە، بە رەقەم بڕی پاشەکەوتی مووچە بخرێتە سەر حیساب بانکی فەرمانبەران.\nزیاتر گوتیشی: «تاوەکوو ئەو پاشەکەوتی مووچەیەی ھەیە ھەمووی نەبێتـە ماڵ لەسەر حکوومەت، ئەگەر پارەی کاشیش لەبەردەست نەبێت، مانگانە رەقەمێک بخرێتە سەر حیساب بانکی فەرمانبەران، ئەگەر لە سەرەتاشەوە بەم جۆرە بکرایە، ئێستا ئەو ھەموو بەرپرسیاریەتییە داراییە نەدەکەوتە ئەستۆی حکوومەت».\nئەو دووپاتیشی کردەوە، حکوومەت زیاتر لە ١٠ ملیار دۆلاری پاشەکەوتی مووچەی فەرمانبەران و مووچەخۆران قەرزارە.\nلە شوباتی ٢٠١٦، حکوومەت بڕیاری لە پاشەکەوتکردنی مووچەی فەرمانبەران دا، لە ئاداری ٢٠١٨ رێژەی پاشەکەوت کەم کرایەوە، لە ئاداری ٢٠١٩دا بە یەکجاری سیستەمەکە ھەڵگیرا.\nمستەفا سەعید، جەخت دەکاتەوە، تاکە چارەسەر ئەوەیە، مانگانە بڕێک پارە وەکوو رەقەم بخرێتە سەر حیسابی بانکیی فەرمانبەران، دەشڵێت: «بۆ نموونە، مانگانە ھەر فەرمانبەرێک ٥٠٠ ھەزار یان یەک ملیۆن دینار بچێتە سەر حیساب بانکییەکەی، ئەوەش بۆ حکوومەت زۆر گران نییە و چارەسەرێکی باشە بۆ ئەو پرسە».\nئەو بەرپرسەی وەزارەتی دارایی ئاماژە بەوە دەکات: «دەکرێت پاش ئەوەی پارەکە دەچێتە حیساب بانکیی فەرمانبەران، بە رێکاری تایبەت پارەی کرێی ئاو و کارەبا و باج و پێشینەکان بدرێتەوە، دەکرێت بە رەقەم لە حیسابی فەرمانبەر بچێتەوە بۆ حیساب بانکی حکوومەت، بەم جۆرە فەرمانبەر و حکوومەتیش دەتوانن لەو پرسە سوودمەند بن».\nمستەفا سەعید، لەگەڵ ئەوەدا نییە ئەزموونی چەکی بەڵێندەران بۆ پرسی گەڕاندنەوەی پاشەکەوتی مووچە دووبارە بکرێتەوە، گوتیشی: «چەند ساڵێک پێش ئێستا حکوومەت بەھۆی نەبوونی پارەی کاش، بە چەک قەرزی بەشێک لە بەڵێندەرانی دایەوە، دۆخێکی خراپ دروست بوون و بازرگانییەکی زۆری پێوە کراوە، بۆیە نابێت لە گەڕاندنەوەی پاشەکەوتی مووچە ئەو ھەڵەیە دووبارە بکرێتەوە».\nڕێباز حەملان، وەزیری دارایی لە لێدوانێکی رۆژنامەوانیدا رای گەیاندووە: «لە پڕۆژە یاسای چاکسازیدا بڕگەیەکی تایبەت بە چۆنیەتیی گەڕاندنەوەی پاشەکەوتی مووچە لە رێگەی حیساب بانکی فەرمانبەران ھەیە، ھەروەھا بۆ ئەو پرسەش لەگەڵ بەغدا گفتوکۆ دەکەین».


هه‌موو پله‌و پایه‌كان بۆ خۆتان و هه‌رێمی كوردسان بۆ ئێمه ... عیماد عه‌لی\nكوردستانیان كرده قوربانی پله و پایه‌یه‌كی ده‌سه‌ڵات و، به چه‌واشه‌كاری و بێخزمه‌تكردنی راسته‌قینه‌ی گه‌ل، وه‌ك هه‌مووان ده‌یبینین، گه‌یشتین به‌و حاڵه‌ی كه چۆن هه‌موو ده‌ستكه‌وته بچوكه‌كانیشیان به فیرۆ دا. دیاره ئه‌م قه‌یرانانه و ئه‌وه‌ی به‌سه‌ر هه‌رێمی كوردستاندا هاتووه، له ده‌رئه‌نجامی ململانێ و شه‌ركردنه له‌سه‌ر كورسیه‌كه‌ی پاشا، هه‌ر ئه‌و عه‌قڵیه‌ت و چاوچنۆكیه بوو كه هه‌رێمی كوردستانی به‌م ده‌رده برد.\nباله‌وه گه‌رێین، پێش هه‌موو شتێك، ئه‌وه‌ی بۆ خه‌ڵكه دڵسۆز و ساكار و قوربانی ده‌ره‌كه گرنگه و ئه‌وله‌ویاته بۆیان:\nیه‌كه‌م: به فیرۆنه‌دانی یه‌كجاره‌كی و به ته‌واوه‌تی ئه‌وه‌ی به خوێنی شه‌هیدان و ره‌نجده‌ران و هه‌ژاران تا ئێستا هاتۆته دی، هه‌رچه‌ند ئه‌م ده‌سه‌ڵاته پاشه‌كشه‌ی به‌وه‌ش كردووه.\nدووه‌م: ژیانێكی ساكاری دوور له داگیركاری و تا راده‌یه‌ك ئارام كه ئامانجی گه‌لی كوردستانه به گشتی.\nكه‌چی به پێچه‌وانه‌وه ئه‌وه‌ی بۆ ئه‌م جۆره ده‌سه‌ڵاته له‌خه‌ڵك دابراوه گرنگه و له ئه‌وله‌ویاته گرنگه‌كانه لای ئه‌و و هه‌موو شتێك ده‌كاته قوربانی به خوێنی شه‌هیدانیشه‌وه و، بۆ ئه‌و مه‌به‌سته:\nیه‌كه‌م: مانه‌وه‌ی بنه‌ماڵه و كه‌س و كاره نزیكه‌كان و حزبه‌كه‌یان، هه‌رچه‌ند له‌سه‌ر حسابی به‌رژه‌وه‌ندی گشتی بكه‌وێته‌وه.\nدووه‌م: پله‌و پایه‌كان له‌ده‌ستیاندا بمێنێته‌وه، بۆ دابینكردنی مانه‌وه و پاراستنی ئه‌و تاكه ئامانجه‌ی سه‌ره‌وه‌یان، ئه‌میش هه‌ر له‌سه‌ر حیسابی به‌رژه‌وه‌ندی خه‌ڵكه ره‌شو روته‌كه بێت.\nله‌نێوان ئه‌م دوو ئامانجه گشتیه جیاوازانه‌ی نێوان خه‌ڵك و ده‌سه‌لاتی هه‌رێمدا، یه‌كتربر و دابرانێكی گه‌وره هه‌یه، كه له‌هیچ شوێنیكدا یه‌كناگرێته‌وه و، ته‌نانه‌ت ده‌سه‌ڵات هه‌نگاوێكی بجوك له سازانێك له نێوان ئه‌م ئامانجه جیاوازانه‌ی نێوان خه‌ڵك و خۆیدا نزیك نابێته‌وه.\nگه‌ر حاڵه‌ته‌كه بگاته ئه‌م راده‌یه و دابران بگاته ئه‌م پله‌یه، چاره‌سه‌ر چی ده‌بێت؟\nله بارودۆخێكی گشتی وه‌ك هه‌رێمی كوردستان و عیراق و ناوچه‌كه و، ئه‌و كێشه و گرفتانه‌ی هاتونه‌ته ئاراوه، كورد و كوردستان یه‌كێكن له‌و توخمانه‌ی له نێو هاوكێشه گرنگه ناوچه‌ییه‌كه‌دا جێگه‌ی خۆیان هه‌یه و، هیچ پێویستیان به عه‌قڵی ئه‌م ده‌سه‌ڵاته نیه (ئه‌گه‌ر ئه‌م گرنگێتیه له‌سه‌ر ئه‌م ده‌سه‌ڵاته بوه‌ستایه ئه‌میشیان تێك ده‌دا)، واته خاڵه گرنگه‌كانی كورد له رووداوه‌كانی ناوچه‌كه‌دا:\nیه‌كه‌م: ئه‌م قه‌یرانه نێوخۆییه هه‌مه‌لایه‌نه سیاسی و ئابوری و، بێده‌رفه‌تیه‌ی له به‌رامبه‌ر ده‌سه‌ڵاتی هه‌رێمدا راوه‌ستاوه، وای له پێگه‌ی هه‌رێمی كوردستان دابه‌زاندووه، كه ئه‌گه‌ر گرنگیه جیۆپوڵه‌تیكیه‌كه‌ی كوردستانی گه‌وره نه‌بێت، هیچ حسابێكی بۆ ناكرێت، هه‌رچه‌ند له‌م كاته‌دا زۆر به لاوازی پێگه‌ی هه‌رێمی كوردستان له چاو لایه‌نه كوردستانیه‌كانی ناوچه‌كه ده‌خوێنرێته‌وه و، گرنگی پێدانه‌كه‌ی زۆر لاواز بۆته‌وه و وباش ده‌بینرێت كه كاتیه و تا رادیه‌ه‌كی زۆر پشت گوێ خراوه و گیرۆده‌ی ده‌ستی نه‌زانیه‌كه‌ی خۆیه‌تی و، هیچ جموجوڵێكیشی نیه بۆ ده‌ربازبون له‌م بلۆك بوونه.\nدووه‌م: ئه‌ڵته‌رناتیڤێكی گرنگ و به‌هێز و رێكخراوتر بوونی هه‌یه و، عه‌قڵێكی پێشكه‌وتوتر له‌ئارادایه، كه جێگه‌ی رێگه و پێگه و رۆڵی هه‌رێمی كوردستان و ده‌سه‌ڵاته‌كه‌ی له هاوكێشه سیاسی و عه‌سكه‌ریه ناوچه‌ییه‌كه‌ی گرتۆته‌وه، بۆیه ده‌سه‌ڵاتی هه‌رێم له هه‌وڵی گرفت دروست كردنه بۆ ئه‌و رێكخراوه پر توانا و عه‌قڵمه‌نده و له هه‌وڵدایه بۆ ئه‌وه‌ی جێگه‌ی نه‌گرێته‌وه لای هێزه گه‌وره‌كان، به‌ڵام تا ئێستا له‌وه‌دا سه‌ركه‌وتوو نه‌بووه.\nسێیه‌م: پاش تاقیكردنه‌وه‌یه‌كی زیاتر له ده‌یه‌و نێوێك له‌گه‌ڵ ده‌سه‌ڵاتی باشوردا، بۆ هه‌موو لایه‌كی ده‌ره‌كی ده‌ركه‌وت، كه مامه‌ڵه كردن له‌گه‌ڵ ئه‌م ده‌سه‌ڵاته‌دا له‌و ئاسته‌دا نیه كه پشتی پێ ببه‌ستن و، ته‌نها له بازنه‌یه‌كی ته‌سكی به‌رژه‌وه‌ندی خودی بنه‌ماڵه و ئه‌ڵقه و حزبدا ده‌خولێنه‌وه و، هه‌موو شتێك ده‌كه‌نه قوربانی به‌رژه‌وه‌ندیه‌كی ته‌سكی منداڵێكیان، بۆیه ئێستا هه‌روا به‌متبون و فه‌رامۆشكراوی ماونه‌ته‌وه و بێ ئه‌وه‌ی هیچ هه‌وڵێك بده‌ن بۆ راسته‌رێ كردنی ده‌سه‌ڵاتی هه‌رێم و، له‌م دووركه‌وتنه‌وه‌یه له ئامانجه گشتیه‌كانی كوردستان خۆیان رزگار كه‌ن، به‌ڵام وه‌ك خۆیان ماونه‌ته‌وه و به‌جێیان هێشتوون و كه‌م نرخ بوون.\nچواره‌م: زۆر لایه‌نی گه‌وره‌ی جیهانی یه‌كلابونه‌ته‌وه كه ئه‌و لایه‌نه كوردستانیه‌ی له هه‌مووان رێكخراوتر و سه‌رده‌مانه تره و، ده‌توانێت له‌گه‌ڵ گۆرانكاریه‌كان و وه‌زعی ناوچه‌كه‌دا به زانستیانه مامه‌ڵه بكات، له‌ده‌ره‌وه‌ی ده‌سه‌ڵاتی هه‌رێمی كوردستانی عیراقه، بۆیه ئێستا به شێوه‌یه‌كی تر مامه‌ڵه ده‌كه‌ن و گرنگی و ئه‌وله‌ویاتیان به شێوه و رێگه‌یه‌كی تره و، له‌وباره‌وه بێگومان به‌رژه‌وه‌ندیه‌كانی خۆیانیان پاراستووه‌و، له شوێنێكی دیكه‌دا دۆزیویانه‌ته‌وه، وه‌ك سیاسه‌ت له هه‌موو شوێن و كاتێكدا فه‌رزی ده‌كات.\nبۆیه، هه‌موو خه‌ڵك گه‌یشتونه‌ته ئه‌و قه‌ناعه‌ته ته‌واوه‌ی، كه ده‌سه‌ڵاتی هه‌رێم له‌م كاته‌دا توشی شكستی یه‌كجاره‌كی بووه و هیچ كون و كلۆجێك نه‌ماوه كه تێدا تێپه‌رێت و قوتاری بێت، تاوه‌كو به‌م عه‌قڵیه‌ت و سه‌ركردانه‌وه بچێت به‌رێوه. هه‌ر بۆیه خه‌ڵكی كوردستان به‌یه‌كجاری نائومێد بووه له‌م تاقمانه، هه‌موو هیوایه‌كیان ئه‌وه‌یه هه‌رێمی كوردستان به‌یه‌كجاری له‌ده‌ست نه‌چێت و، پێیان ده‌ڵێت هه‌موو پێگه و پایه و پاره‌و پوڵ و ده‌سكه‌وته مادیه‌كان بۆ خۆتان و ته‌نها هه‌رێمی كوردستان و كوردستان به گشتی بۆ ئێمه بێت، بۆیه سه‌بریان گرتووه تاوه‌كو هاوكێشه ناوچه‌ییه‌كه یه‌كلایی ده‌بێته‌وه.\nبۆ له‌ده‌ستنه‌چونی هه‌رێمی كوردستانیش له‌م كاته‌دا، ده‌كرێت هه‌نگاوی جدی له لایه‌ن گه‌له‌وه بنرێت، به‌ڵام سه‌بر گرتن بۆ ماوه‌یه‌ك تاوه‌كو هاوكێشه‌ی سیاسی ناوچه‌كه زیاتر روونتر ده‌بێته‌وه و، ئاراسته‌ی جموجوڵه‌كان زۆرتر ده‌رده‌كه‌وێت، له‌و كاته‌دا بێگومان بارودۆخه گشتیه‌كه وا فه‌رز ده‌كات كه خه‌ڵكانێك بتوانن جڵه‌و بگرنه ده‌ست و، ئه‌م سه‌رانه‌ش ده‌چنه زبڵدانی مێژووه‌وه و، ناوچه‌كه به لایه‌كدا ده‌كه‌وێته‌وه كه هه‌رێمی كوردستان به‌شێك ده‌بێت له چاره‌سه‌ره‌كان، ئه‌مه‌ش له ده‌رئه‌نجامی ئه‌وه‌ی كه دواكه‌وتوویی ده‌سه‌ڵاتی هه‌رێم وای كرد چاره‌سه‌ری سه‌ره‌كی تایبه‌ت به هه‌رێمی كوردستان دوابكه‌وێت و، به پله‌یه‌كی نزمتر له‌وه‌ی چاوره‌وان ده‌كرا له كۆتایه‌كه‌یه‌وه و له چوارچێوه‌ی نه‌خشه و پلانی ئاماده‌كراوی گشتی ناوچه‌كه ده‌ربچێت، بێ له‌به‌رچاوگرتنی هیچ تایبه‌تمه‌ندیه‌كی هه‌رێمی كوردستان، سه‌ره‌رای ئه‌وه‌ی خه‌ڵك به هه‌موو قوربانیدانێكه‌وه بۆ دوو ده‌یه‌و نیوه له ژێر سایه‌ی حوكمی شڵه‌ژاوی خودیدا ده‌ژی.\nبۆیه، ئه‌وه‌ی له پێناویدا ده‌ستتان گرتووه به‌سه‌ر كوردستاندا، چیتان ده‌وێت بیبه‌ن و هه‌رێمی كوردستان بۆ خه‌ڵكه دلسۆز و خۆبه‌ختكه‌ره‌كه بهێڵنه‌وه، ئه‌گینا كاتێك دێت ده‌كه‌ونه وه‌زعێكه‌وه هیچ په‌شیمان بونه‌وه‌یه‌ك دادتان نادات.


ئاماری نوێی تووشبوانی کۆرۆنا لە هەرێمی کوردستان بڵاوکرایەوە - پرس میدیا\nHome سڵایدشۆو کوردستان گرنگ هەواڵ ئاماری نوێی تووشبوانی کۆرۆنا لە هەرێمی کوردستان بڵاوکرایەوە\nئاماری نوێی تووشبوانی کۆرۆنا لە هەرێمی کوردستان بڵاوکرایەوە\nپرس میدیا 2/02/2021 03:19:00 pm سڵایدشۆو, کوردستان, گرنگ, هەواڵ,\nئەمڕۆ سێشەممە ٢ی شوباتی ٢٠٢١، وەزارەتی تەندروستیی حکوومەتی هەرێم ڕاگەیەندراوی رۆژانەی دەربارەی تووشبوانی کۆرۆنا بڵاوکردەوە و ڕایگەیاند لە ٢٤ کاتژمێری ڕابردوودا ٥٤ تووشبووی نوێ دەستنیشانکراون و دوو تووشبوی دیکەش گیانیان لەدەستداوە.\nدەقی ڕاگەیەندراوەکەی وەزارەتی تەندروستی\nڕاگەیاندراوی (٢٤) کاتژمێری تایبەت بە نەخۆشی ڤایرۆسی کۆڕۆنای نوێ COVID19 ژمارە (٣٤٢)\n١. پشکنین: (٣٨٠٢ پشکنینی نوێ)\n• (١٧٦٦) هەولێر\n• (٦٦١) سلێمانی\n• (١٣٠٥) دهۆك\n• (٦٤) گەرمیان\n٢. تووشبوو: (٥٤ تووشبووی نوێ)\n• (١٣) سلێمانی\n٣. چاکبوون: (٤١٧ چاکبوون)\n• (٥٦) سلێمانی\n• (٢٥) ڕاپەڕین\nپشکنین ١٠٦٢٨٧٣ (٣٧١٣٩٥ هەولێر، ٢٢٢٦٠٥ سلێمانی، ٤٦١٤٤١ دهۆك، ٧٤٣٢ هەڵەبجە)\nتووشبوون ١٠٦٢٣٩ (٣٦٧٨٠ هەولێر، ٣٠٧٥٠ سلێمانی، ٣٥٦٠٨ دهۆك، ٣١٠١ هەڵەبجە)\nچاکبوون ٩٩٦٠٨ (٣٥١٥١ هەولێر، ٢٨١٩١ سلێمانی، ٣٣٣٠٩ دهۆك، ٢٩٥٧ هەڵەبجە)\nلەژێر چارەسەر ٣١٥٧ (٧٠٥ هەولێر، ٨٦٥ سلێمانی، ١٥٨٦ دهۆك، ١ هەڵەبجە)\nمردن ٣٤٧٤ (٩٢٤ هەولێر، ١٦٩٤ سلێمانی، ٧١٣ دهۆك، ١٤٣ هەڵەبجە)\n٢ی شوبات ٢٠٢١\nBy پرس میدیا at 2/02/2021 03:19:00 pm


گرووپ لە ماوەی چارەگی یەکەمدا نزیکەی 1.3 ملیار دۆلار داهاتی کۆکراوە تۆمار دەکات "زین" بڕی 147 ملیۆن دۆلار قازانجی پوختی وەرزیی بەدەستدەهێنێت\nگرووپ لە ماوەی چارەگی یەکەمدا نزیکەی 1.3 ملیار دۆلار داهاتی کۆکراوە تۆمار دەکات\n"زین" بڕی 147 ملیۆن دۆلار قازانجی پوختی وەرزیی بەدەستدەهێنێت\n- قازانجەکە پێش داشکاندنی باج و سوود و بەکارهێنانەکان دەگاتە 523 مليۆن دولار\nگرووپی زين (کە ناوی لە بۆرسەی کوێت تۆمارکراوە بە کۆدی :ZAIN) ئەنجامی وەرزی دارایی راگەیاند بە تۆمارکردنی داهاتی نزیکەی (1.26 مليار دۆلار) بۆ ماوەی چارەگی یەکەمی ساڵی دارایی 2021، بەبەراورد لەگەڵ (1.34 مليار دۆلار) لە هەمان ماوەی ساڵی 2020.\n"زين" کە کۆمپانیایەکی پێشەنگە لە داهێنانی تەکنەلۆجی لە رۆژهەڵاتی ناوەڕاست و ئەفەریقا روونیکردەوە کە قازانجەکانی بەر لە داشکاندنی باج و سوود و بەکارهێنانەکان گەیشتە (523 مليون دۆلار)، بەبەراورد لەگەڵ (559 مليۆن دۆلار) لە ساڵی 2020، ئەمەش رەنگدانەوەی پەراوێزی قازانجەکانە بەر لە داشکاندنی باج و سوود و بەکارهێنانەکان بە رێژەی 41%.\nگرووپ هێماشی بۆ ئەوەکردووە کە قازانجە وەرزییە پوختەکەی گەیشتۆتە (147 مليۆن دۆلار)، بەبەراورد لەگەڵ (155 مليۆن دۆلار) لە هەمان ماوەی ساڵی 2020 دا، ئەم قازانجە بە رێژەی 4% گەشەی کردووە، لە دۆخی دەستکەوتی ناوازەدا (دەستکەوت بۆ یەك جار) بە بەهای 15 مليۆن دولار لە فرۆشتن و بەکرێدانەوەی تاوەرەکان لە کوێت کە لە ماوەی چارەگی یەکەمی ساڵی 2020 جێبەجێ بوو.\nهەروەها ئەوەشی وتووە کە "داهاتی خزمەتگوزارییەکانی داتاکان بە نزیکەی 530 مليۆن دۆلار تۆمارکراوە، کە دەکاتە 42% لە داهاتی کۆکراوە، هاوکات بنکەی بەشداربووان گەیشتۆتە 48.5 مليۆن بەشداربووی کارا، کە بە کۆتاییهاتنی گرێبەستی بەڕێوەبردنی کۆمپانیای تەچی لوبنانیەوە کاریگەر بوو.\nگرووپ ئاشکراشیکردووە کە ئاماژە سەرەکییە داراییەکان لە ژێر کاریگەری ئاستەنگەکانی پەتای کۆڕۆنادا بوون، و زیانێکی گەورەیان بە بازاڕی هەرێمی و نێودەوڵەتی گەیاندووە، هێشتا رەنگدانەوەکانی بەردەوامن بەسەر کەرتی کار لە ماوەی چارەگی دووەمی ساڵی رابردووەوە تا ئێستاش بەردەوامن، هەروەها ئەنجامە داراییە کۆکراوەکان کەوتنە ژێر کاریگەری گۆڕینەوەی دراو، بەو پێیەی بەهای دراوی سودان دابەزی لە 55 بۆ 375 (جونیەی سودانی/ دۆلاری ئەمريكي)، بەهەمان شێوە دراوی عێراق دابەزی و لە 1,190 بوو بە 1,470 (ديناری عێراقي / دۆلاری ئەمريكی)، ئەمەش لەسەر ئاستی داهاتدا زیانی 177 مليۆن دۆلاری بە گرووپ گەیاند، هەروەها نزیکەی 66 مليۆن دۆلار لەسەر ئاستی قازانجی بەر لە داشکاندنی باج و سوود و بەکارهێنانەکان.\nجێی ئاماژەیە کاریگەری پەتای کۆڕۆنا بەسەر کەرتی کار بە کردار لە ماوەی چارەگی دووەمی ساڵی 2020 دەستیپێکرد، کاریگەرییەکەی لە چارەگی یەکەمدا سنووردار و بەشێوەیەکی رێژەیی بوو، ئەمەش یارمەتیدەرە لە بەراوردکردنی کاری گرووپ لە ماوەی چارەگی یەکەمی ساڵی 2021 دا.\nلەمبارەیەوە سەرۆکی ئەنجومەنی کارگێڕی گرووپی زين ئەحمەد الطاحوس وتی"گرووپی زین سەرکەوتوو بووە لە پارێزگاریکردن لە چاڵاکی کار و بەگەڕخستنەکانی لەنێو ئەو ئاستەنگانەی کە بەهۆی پەتای کۆڕۆناوە روبەڕووی بازاڕەکانی ناوچەکە بوونەتەوە، بەردەوام بووە لە جەختکردنە سەر ستراتیجییەتەکەی لە کەرتی دیجیتاڵیدا، ئەمەش یارمەتیدەری بووە لە سووربوون لەسەر گرتنەبەری رێوشوێنە پێشوەختەکان و کەمکردنەوەی خەرجی و تێچوونەکانی بەگەڕخستن، کە دواتر هۆکار بووە لە بەدیهێنانی ئامانجەکانی ئەم قۆناغە سەختە".\nهاوکات سەرۆکی ئەنجومەنی بەڕێوەبردن و سەرۆکی جێبەجێکار لە گرووپی زین بدر ناصر الخرافي وتی " هێشتا کەرتی گەیاندن دەیسەلمێنێت کە یەکێكە لە گرنگترین هێڵە سەرەکیەکانی روبەڕوبوونەوەی لێکەوتە و رەنگدانەوەکانی پەتای کۆڕۆنا، بەوەی کە بەشێوەیەکی نایاب وەڵامی هەبووە بۆ دابینکردنی ئاراستەی زیادکراوی کەرتی کار بەرەو گۆڕانی دیجیتاڵی، ئەم قەیرانە دەریخست جیاوازییە دیجیتاڵییەکان بریتین لە تایبەتمەندییەکانی کێبڕکێکاریی لە بەردەوامیدان بە چاڵاکییە ئابووریی و بازرگانییەکان".\nوتیشی "چاودێری ئەو دۆخە گەشبینییە دەکەین کە دامەزراوە نێودەوڵەتییەکان بەرامبەر بە گەشەی ئابووری جیهانی هەیانە، بەئاراستەی دیدێکی ئەرێنی بۆ ئاستەکانی ئاساییبوونەوەی پلە بە پلەی چاڵاکییە بازرگانییەکان، کە لە پێشبینییەکانیدا پشتی بە پلانەکانی هاندانی داراییەوە بەستووە، لەگەڵ زیاتر سووربوون لەسەر پاڵپشتی چاڵاکی ئابووری، دواجاریش لەهەموویان گرنگتر سیناریۆی بەرەوپێشەوەبردنی کۆمەکی ڤاکسینەکان لەسەر ئاستی جیهاندا".\nالخرافی باسی لەوەشکرد گرووپی زین "بەردەوامە لە وەبەرهێنان بۆ بەرزکردنەوەی ئاستی تۆڕەکانی لەپێناو خزمەتکردنی تەواوی توێژەکانی کۆمەڵگا لە بازاڕەکانیدا، بەوەی کە لە راگەیاندن و دەستپێکردنی تۆڕی نەوەی چوارەم لە عێراق و باشووری سوداندا سەرکەوتوو بووە، گرووپ پێشبینی دەکات پێشوازی زیاتر لە خزمەتگوزاریی داتاکان بکرێت و سوود لەو دەرفەتانە وەربگیرێت کە ئەم تۆڕانە پێشکەش بە کەرتی کاری دەکەن".\nئاماژەشیدا بەوەی گرووپ لە ستراتیجییەتی 4Sight دا جەختدەکاتە سەر دامەزراوەکان و کەرتی حکومی وەك دوو بزوێنەری گرنگ بۆ ئاماژەکانی گەشەکردن، لە رێگەی یارمەتیدانی کۆمپانیا و حکومەتەکان لە بەدیهێنانی ئامانجە ستراتیجییەکانیاندا، هەروەها پابەندە بەدەوڵەمەندکردنی جزدانەکەی بەو بەرهەم و خزمەتگوزارییانەی کە پێوەرەکانی توانای کارکردن زیاد دەکەن و ئاستەکانی متمانە باشتر دەکەن.\nهەروەها وتی "سەکۆ و پلاتفۆرمی پرۆگرامسازیی ئەپڵیکەیشنەکانی تایبەت بە گرووپ لە بازاڕەکانی ناوچەکەدا سەرکەوتنێکی گەورەی بەدەستهێناوە، توانیویەتی بەشێوەیەکی خێراتر هاوبەشێتییە دیجیتاڵییەکان بڵاوبکاتەوە، بەوەی کە مانگانە زیاتر لە 5.2 مامەڵەی جێبەجێکردووە، بە تێکڕای 80 ملیۆن مامەڵە کە لەسەرەتای دەستپێکردن و راگەیاندنی سەکۆکەوە چارەسەرکراون".\nکۆمپانیای زین ی کوێت پارێزگاری لە پێشەنگبوونی خۆی دەکات لە بازاڕەکاندا وێڕای کێبڕکێی توند و ئاستەنگەکانی ئێستای پەیوەست بە پەتای کۆڕۆنا، تا ئێستایش لە رووی بەدەستهێنانی قازانجدا لە پێشەوەی کردەکانی گرووپەوەیە بەبنکەیەکی 2.5 ملیۆن بەشداربووەوە.\nکۆمپانیا بەبەهای (263 ملیۆن دۆلار) داهاتی وەرزیی بەدەستهێناوە و بەبەهای (93 ملیۆن دۆلار) قازانجی بەر لە داشکاندنی سوود و باج و بەکارهێنانەکانی تۆمارکردووە، ئەمەش بریتییە لە پەراوێزیEBITDA 35%، کۆمپانیا لە ماوەی چارەگی یەکەمی ساڵی 2021 دا بڕی (56 ملیۆن دۆلار) قازانجی پوختی بەدەستهێناوە، لەگەڵ گەشەکردنی داهاتی داتاکان بە رێژەی 2%، کە ئێستا دەکاتە 39% ی کۆی داهاتەکان.\nکوێت لەماوەی ئەم چارەگەدا لە بەشداربووانی نەوەی پێنجەم و بەشداربووانی کەرتی کار گەشەی کردووە، بەوەی کە کارەکانی لە بوارەکانی داهێنانی بەردەوام و گۆڕانی دیجیتاڵیدا ئەپڵیکەیشنێکی نوێ و دینامیکی بۆ بەشداربووان راگەیاندووە چەندین تایبەتمەندی پێشکەش بە بەشداربووان دەکات، لەگەڵ باشترکردنی خزمەتگوزاریی چات لە تۆڕی ئینتەرنێت zBot، هاوکات زین ی کوێت بوو بە هاوبەش بۆ نوێکردنەوەی ئەپڵیکەیشنی تەلەفزیۆنی کوێت، هەروەها ژمارەیەك پڕۆژەی لەگەڵ بانکی نێودەوڵەتی کوێت و بانکی بۆبیان ئیمزاکردووە بۆ پێشکەشکردنی خزمەتگوزاریی چوارچێوە فراوان.\nکۆمپانیای زین ی سعودییە بەردەوامە لەسەر کارکردن بۆ بەرەوپێشەوەبردنی خزمەتگوزارییەکانی بۆ ئەوەی ببێت بە بژاردەی یەکەم لەوەی کە پەیوەستە بە خزمەتگوزارییەکانی گەیاندن لەم شانشینەدا، بۆ ئەمەش توانیویەتی هەنگاوێکی جۆریی بنێت و بگات بە خێرایی پێوانەیی لە خزمەتگوزارییەکانی نەوەی پێنجەمدا، لە ئێستایشدا کۆمپانیا بەرهەمی ستراتیجیەتییە بەگەڕخستنەکەی دەدوورێتەوە، بەهەمان شێوە بەرهەمی سەرکەوتنی پرۆسەی دووبارە رێکخستنەوەی سەرمایە.\nکۆمپانیا بەبەهای 1.9 مليار ريالی سعودی (517 مليۆن دۆلار) داهاتی وەرزیی بەدەستهێناوە، و قازانجی بەر لە داشکاندنی سوود و باج و بەکارهێنانەکانی گەیشتە 735 مليۆن ريالی سعودی (196 مليۆن دۆلار)، ئەمەش بریتییە لە رەنگدانەوەی پەراوێزی EBITDA بەرێژەی 38%، هەروەها کۆمپانیا بە بەهای 41 ملیۆن ریالی سعودی (11 ملیۆن دۆلار) قازانجی وەرزیی بەدەستهێناوە.\nلەگەڵ بەرفراوانبوونی کۆمپانیای زین ی سعودییە بۆ (7.2 ملیۆن بەشداربوو) لە رووماڵی تۆڕی نەوەی پێنجەم کە زیاتر لە 50 شاری گرتەوە، داهاتی کەرتی داتاکان بوو بە 51% ی تێکڕای داهاتی هەمووەکی، لەو ماوەیەدا دیارترین ئەو کارانەی زین سعودییە بەخۆیەوەبینی بەدەستهێنانی رەزامەندی فەرمی بوول ە دەستەی گەیاندن و تەکنیکی زانیارییەکانی سعودییە لەسەر پلانەکەی خۆی کە هاوبەشێتی بووە لەگەڵ کۆمپانیای مۆبایلی لە پێناو دامەزراندنی هاوپەیمانیەتێك بۆ دەستگرتن بەسەر تاوەرەکانی ئێستای هەردوو قەوارەکە و لێکدانیان لە چوارچێوەی قەوارەیەکی بازرگانی نوێدا.\nکۆمپانیا یاداشتێکی لێکتێگەیشتنی لەگەڵ دەستەی سعودییە بۆ شارە پیشەسازییەکان و ناوچە تەکنیکییەکان (شارەکان) ئیمزاکرد، بۆ فەراهەمکردنی خزمەتگوزارییەکانی نەوەی پێنجەم (5G) و پەیوەندیکردن و ئینتەرنێتی کواڵێتی بەرز و خزمەتگوزارییەکانی کلاود و ئینتەرنێتی شتەکان لە شارە پیشەسازییەکاندا، هەروەها بانکی ناوەندی سعودییە (ساما) یەکەمین مۆڵەتی پارەدارکردنی بچووکی بۆ بەکارهێنان لە ناوچەکەدا، بە کۆمپانیای "تمام" بەخشی کە سەر بە کۆمپانیای زینە بۆ تەکنەلۆجیای دارایی.\nکۆمپانیای زین ی عێراق داهاتی وەرزیی بە بەهای 184 ملیۆن دۆمار تۆمارکرد، قازانجی بەر لە داشکاندنی سوود و باج و بەکارهێنانەکانی بەبەهای 75 ملیۆن دۆلار بەدەستهێنا، کە رەنگدانەوەیە بۆ پەراوێزی EBITDA بە رێژەی 41%، هەروەها قازانجی پوختی وەرزیی گەیشتە 12 ملیۆن دۆلار.\nبنکەی بەشداربووانی کۆمپانیا گەیشتە 16.2 مليۆن بەشداربوو، و بەمەش پارێزگاریی لە پێگەی پێشەنگ و پشکی بازاڕەکەی کرد، جێی ئاماژەیە حکومەتی عێراقی لە مانگی کانونی یەکەمی ساڵی رابردوودا بەفەرمی بەهای دیناری بە رێژەی 19% دابەزاند، لە 1,190 ەوە بۆ 1,470 (ديناری عێراقی / دۆلار ئەمریکی)، ئەمەش بە کردار کاریگەری کردە سەر داهاتەکان بە بڕی 43 مليۆن دۆلار.\nزین ی سودان داهاتی وەرزیی بە بەهای 92 ملیۆن دۆمار تۆمارکرد، قازانجی بەر لە داشکاندنی سوود و باج و بەکارهێنانەکانی بەبەهای 42 ملیۆن دۆلار بەدەستهێنا، کە رەنگدانەوەیە بۆ پەراوێزی EBITDA بە رێژەی 46%، هەروەها قازانجی پوختی وەرزیی گەیشتە 18 ملیۆن دۆلار.\nداهاتی داتاکان لەم ماوەیەدا گەیشتە رێژەی 32%، کە بریتییە لە 29% ی کۆی داهاتەکان، هاوکات بنکەی بەشداربووانی گەیشتە ژمارەیەکی پێوانەیی 16.2 مليۆن بەشداربوو (پشکی هەرە گەورە لە بنکەی بەشداربووانی گرووپ).\nبانکی ناوەندی سودان لە مانگی شوباتی رابردوودا بەڕێژەیەکی زۆر بەهای جونەیهی سودانی دابەزاند لە 55 بۆ 375 (جونەیهی سودانی / دۆلاری ئەمریکی)، ئەمەش کاریگەرییەکی زۆری هەبوو بۆ سەر داهاتەکان بە بڕی 134 مليۆن دۆلار.\nکۆمپانیای زین ی ئوردن داهاتی وەرزیی بە بەهای 124 ملیۆن دۆمار تۆمارکرد، قازانجی بەر لە داشکاندنی سوود و باج و بەکارهێنانەکانی بەبەهای 56 ملیۆن دۆلار بەدەستهێنا، کە رەنگدانەوەیە بۆ پەراوێزی EBITDA بە رێژەی 45%، هەروەها قازانجی پوختی وەرزیی گەیشتە 20 ملیۆن دۆلار.\nکۆمپانیا بەردەوامە لە پڕۆژەکانی وەبەرهێنان لە بەرفراوانکردنی خزمەتگوزارییەکانی نەوەی چوارەم لەسەرتاسەری ئەو وڵاتەدا، ئەمەش یارمەتیدەربووە لە گەشەکردنی داهاتی کەرتی داتاکان بە رێژەی 12%، کە دەکاتە 48% ی کۆی داهاتەکانی کۆمپانیا، لە ئێستایشدا زین ی ئوردن خزمەت بە 3.6 مليۆن بەشداربوو دەکات، بە پشکی پێشەنگ لە بازاڕەکانی ئەو وڵاتەدا.\nکۆمپانیای زین ی بەحرێن داهاتی وەرزیی بە بەهای 44 ملیۆن دۆمار تۆمارکرد، قازانجی بەر لە داشکاندنی سوود و باج و بەکارهێنانەکانی EBITDA) بەبەهای 14 ملیۆن دۆلار بەدەستهێنا، کە رەنگدانەوەیە بۆ پەراوێزی EBITDA بە رێژەی 33%، هەروەها قازانجی پوختی وەرزیی گەیشتە 4 ملیۆن دۆلار.\nهاوکات کۆمپانیا بەردەوامە لە بەرفراوانکردنی کارەکانی تۆڕی نەوەی پێنجەم، و داهاتی خزمەتگوزاریی داتاکان بە رێژەی 4% گەشەیکردووە، کە بریتییە لە 45% ی کۆی داهاتەکان.


لێدوانی بەکارھێنەر:Eyubm - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا Eyubm!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٤١٬٤٣١ وتار و ١٤١ بەشداربووی چالاکی ھەیە.\n-- مادیوتووێژ ٢٣:٤٤، ٢٣ی ئازاری ٢٠١٥ (UTC)\n١ مافی پاسدەری خۆگەڕ\n٣ چالاکبوونی لیژنەی ناوبژی\n٤ کرانەوەی ھەڵبژاردنەکانی لیژنەی ناوبژی\n٥ ئەندازیاران (گۆڤار) بۆ سڕینەوەی خێرا ھەڵبژێردرا\n٦ دەستەی ھەڵەچن\n٧ کەناڵی ویکیپیدیا لە دیسکۆرد کرایەوە\nمافی پاسدەری خۆگەڕدەستکاری\nسڵاو Eyubm، دەمەوێت پێت ڕابگەێنم کە مافی پاسدەری خۆگەڕ بۆ ھەژمارەکەت زیادکرا، لەبەر دروستکردنی چەند وتارێکی بەسوود و بەردەوام بوون لە دروستکردنی ئەو وتارانەی کە لەگەڵ سیاسەتەکان و ڕێساکان دەگونجێن. ئەم تایبەتمەندییە ھیچ کاریگەرییەکی لەسەر دەستکارییەکانت نابێت، و تەنیا بە مەبەستی ئاسانکردنی کارەکانی پاسدەرانی پەڕە نوێکان بۆ ھەژمارەکەت زیاد کراوە. بۆ زانیاری زیاتر لەسەر مافی پاسدەری خۆگەڕ، بنۆڕە ویکیپیدیا:پاسدراوی خۆگەڕ. بۆ گشت پرسیارەکانت دەتوانیت سەردانی پرسگا بکەیت، یانیش دەتوانیت لە پەڕەی لێدوانی من پرسیار بکەیت. بە ھیوای بەردەوامی! ◂ ئێپین لێدوان♬ ١٠:٠٠، ٣٠ی ئابی ٢٠١٨ (UTC)\n@Épine:: زۆر سپاس\n--Eyubm (لێدوان) ١٠:١٩، ٣٠ی ئابی ٢٠١٨ (UTC)\nدەمباش Eyubm، تکایە لەمەودا کاتێک پەڕەکان دروست دەکەیت، لەگەڵ دەستی خۆتدا نێوانویکیشیان بۆ بکە. سپاس. -- ⇐ئارام وتووێژ💭 ٢٢:٢٤، ٦ی ئەیلوولی ٢٠١٨ (UTC)\n@ئارام بکر: باشە حەتمەن.--Eyubm (لێدوان) ٢٢:٤٨، ٦ی ئەیلوولی ٢٠١٨ (UTC)\nزۆر سوپاس! -- ⇐ئارام وتووێژ💭 ٢٢:٥١، ٦ی ئەیلوولی ٢٠١٨ (UTC)\n@ئارام بکر: ئەڵێم دەروازەی زانست زۆر باش نییە! شێوەیەکی هەڵڕژاوی هەیە. پۆلێنبەندییەکانیش لە ویکیدا زۆر خراپە. بە بڕوام هەر وەک من کە لە دوایین گۆڕانکارییەکانەوە دەچمە پەڕە بێپۆلەکان تۆش بچیت، چون وتارەکانی جیا لەوەی پۆلیان نییە، سەرچاوەشیان نییە و پڕیشن لە هەڵەی ڕێنووسی. --Eyubm (لێدوان) ٢٢:٥٦، ٦ی ئەیلوولی ٢٠١٨ (UTC)\nدەستەکانت خۆشبێت و سەرجەم دەستکارییەکانت دەبینم. بەڕاستی لە ئێستادا کورد واتەنی مەجالی سەرخوراندنیشم نییە، بەڵام بۆ بابەتی دەروازەکە گەر دەڵێی من دەروازەکەت بۆ ڕێک دەخەم (بەڵام تکایە گەر فەرامۆش دەکرێت، با لە ئێستادا سەرقاڵی ئەوە نەبم باشترە). بۆ نموونە دەروازەی ماتماتیکم بۆ Amine yousefi ڕێکخست و بەڕاستی بە تەنیا وای لێ کردووە شایەنی نرخاندنە. بۆ بابەتی پۆلەکانیش وەک لەسەرەوەدا ئاماژەم پێدا بەڕاستی من و ئێپین لە ئێستادا سەرقاڵی داڕێژەکانی توینکڵین و مەجالم نییە. سپاس. -- ⇐ئارام وتووێژ💭 ١١:٤٩، ٧ی ئەیلوولی ٢٠١٨ (UTC)\n@ئارام بکر: سپاس، ڕاستی بۆ لە پەڕەی دەستکاریدا چاکسازیی نووسەکان نەماوە؟ --Eyubm (لێدوان) ١٢:٤٠، ٧ی ئەیلوولی ٢٠١٨ (UTC)\nمن کوژاندمەوە لەبەر تاقیکردنەوەی تەکنیکی. پێشووتر بە شێوەیەکی بنچینەیی بۆ ھەموو بەکارھێنەران کارا بوو، ئێستا دەبێت خۆت دایبگرسێنی. بڕۆ ھەڵبژاردەکانت لە بەشی ئامرازەکان، دوگمەی زیاتری دەستکاری چالاک بکە و پەڕەکە پاشەکەوت بکە و ئەو ھەڵبژاردانە دێنەوە ناو پەنجەرەی دەستکارییەکەت.--◂ ئێپین لێدوان♬ ١٢:٤٦، ٧ی ئەیلوولی ٢٠١٨ (UTC)\nÉpine سپاس -- Eyubm (لێدوان) ١٢:٥٢، ٧ی ئەیلوولی ٢٠١٨ (UTC)\nچالاکبوونی لیژنەی ناوبژیدەستکاری\nبەشداربووانی بەڕێز: لە ماوەی ڕابردوودا چەند کێشە و ناکۆکییەک ڕوویدا لە نێوان ھەندێک لە ئەندامانی ویکیپیدیای کوردیی ناوەندی کە بووە ھۆی ساردبوونەوەی ھەندێکیان و وازھێنانی ھەندێکیان لە دەستکاری. ھۆکاری سەرەکی ئەمە نەگەیشتن بە ئەنجامی کێشە و ناکۆکییەکانی کۆمەڵگەیە. لەسەر داواکاریی زۆرینەی کۆمەڵگە، لیژنەی ناوبژی بەم زووانە لە ویکیپیدیای کوردی دەکەوێتە کار و پاڵاوتن بۆ ھەڵبژاردنی ئەندامانی دەکرێت.\nلە داھاتوودا، ئەم لیژنەیە بەرپرسیار دەبن لە چارەسەرکردنی ھەر کێشە و ناکۆکییەک کە ڕەنگە لە کۆمەڵگەکەدا سەرھەڵ بدات. ئێستا ئەو سیاسەتانەی کە لیژنە پێویستە لەسەری بڕۆن نووسراونەتەوە، لەسەر وەشانی حوزەیرانی ٢٠١١ی ویکیپیدیای ئینگلیزییەوە وەرگیراوە کە بە یەکدەنگییەکی زۆر چەسپاوە. ماوەی دیاریکراو بۆ وتووێژکردن لەسەر سیاسەتەکان و پێشنیارکردنی چاکسازی ھەتاکوو ١٥ی تەممووزە، ڕەنگە لەدوای ئەمەوە تەنیا لیژنە بۆی ھەبێت بڕیاری گۆڕینی سیاسەتەکانی بات.\nبە ھیوای ئەوەی چاوێک بە سیاسەتەکانی حازر کراون بخشێننەوە و لێدوان و بۆچوونی خۆتان دەرببڕن. بەشداربوونتان یارمەتی دەدات کە پڕۆسەی پاڵاوتن بە خێرایی دەست پێ بکات و لیژنەکە زوو دابمەزرێت. سپاس، لەگەڵ ڕێزدا.--MediaWiki message delivery (لێدوان) ٠٣:٠٦، ٨ی تەممووزی ٢٠١٩ (UTC)\nکرانەوەی ھەڵبژاردنەکانی لیژنەی ناوبژیدەستکاری\nسڵاو! ھەڵبژاردنەکانی ساڵی ٢٠١٩ی لیژنەی ناوبژی لە ١ی ئاب دەست پێ دەکات، کە دوو ڕۆژی تر دەکات. ئەوانەی دەیانەوێت خۆیان کاندید بکەن پێویستە پەڕەی ھەڵبژاردنەکان بخوێننەوە و لە پەڕەی پاڵاوتنەوە خۆیان بپاڵێون. پڕۆسەی پاڵاوتن مانگێکی تەواو دەخاێنێت و لە ماوەی ئەو مانگەدا ھەموو ئەندامانی کۆمەڵگە دەتوانن بەشداری لە وتووێژ و دەنگدان بکەن و ھەموو ئەو بەکارھێنەرانە ھەڵبسەنگێنن کە خۆیان پاڵاوتووە. دوو ڕۆژ پێش پاڵاوتن (لەمڕۆوە ھەژمار دەکرێت) بەکارھێنەران دەتوانن وتووێژێکی گشتی بکەن و خۆیان بۆ ھەڵبژاردنەکان ئامادە بکەن؛ ئێوەش بانگھێشت کراون تاکوو بەشداری بکەن! بەختێکی باش بۆ ھەموو ئەوانەی خۆیان دەپاڵێون.--MediaWiki message delivery (لێدوان) ٠٨:٠٨، ٣٠ی تەممووزی ٢٠١٩ (UTC)\nئەندازیاران (گۆڤار) بۆ سڕینەوەی خێرا ھەڵبژێردرادەستکاری\nئەگەر ئەمە یەکەمین وتارە کە نووسیوتە، لەوانەیە پێویست بکات ئەم پەڕەیە بخوێنیتەوە بۆ ئەوەی لە نووسینەوەی وتار شارەزا بیت.\nلەوانەیە پێویست بکات جادووگەری وتارەکان بەکار بھێنیت بۆ ئەوەی یارمەتی دروستکردنی وتارەکانت بدات.\nتاگێک لەسەر ئەندازیاران (گۆڤار) داندراوە کە داوا دەکات بە خێرایی بسڕدرێتەوە. ئەمە لەژێر بەشی گ١١ی پێوەرەکانی سڕینەوەی خێرا ئەنجام دراوە، چوونکە وادیارە کە پەڕەکە تەنیا ڕێکلامێکە بۆ ناودارکردنی کۆمپانیایەک، گرووپێک، بەرھەمێک، خزمەتگوزارییەک، کەسێک، یان بۆچوونێک و پێویستی بە دووبارەنووسینەوە ھەیە تاکوو زانستنامەیی دەرکەوێت. ڕێکلامکردن لە ویکیپیدیا ناکرێت و پەڕەی ڕێکلامی بە خێرایی دەسڕدرێتەوە.\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھەرکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکوو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشترکردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە. ⇐ئارام وتووێژ💭 ١٢:٠٦، ٩ی شوباتی ٢٠٢٠ (UTC)\nسڵاو @Eyubm: پرۆژەی دەستەی ھەڵەچن بۆ ڕاستکردنەوەی ڕێنووسە ناستاندارد و نادروستەکان کرایەوە. تکایە گەر دەتەوێت بەشداری بکەیت، ئەوا خۆت لێرەدا ناونووس بکە. کاتێکی خۆش! MediaWiki message delivery (لێدوان) ١٥:٣٠، ١١ی نیسانی ٢٠٢٠ (UTC)\nکەناڵی ویکیپیدیا لە دیسکۆرد کرایەوەدەستکاری\nسڵاو @Eyubm: ئەم پەیامە بانگھێشتنامەیەکە لە کەناڵی ویکیپیدیای کوردیی ناوەندی لە دیسکۆرد(en:Discord (software))ەوە.\nدوای ئەوەی گەیشتین بەوەی کە زۆرینەی بەکارھێنەران (بەتایبەتی نوێیەکان) ناتوانن ڕێنمایییەکان بەباشی لە ویکیپیدیاوە وەر بگرن، بە چاک زاندرا کە کەناڵێک لە دەرەوەی ویکیپیدیا دروست بکرێت تا لە دۆخە پێویستەکان بەکارھێنەران بتوانن باشتر و بەشێوەی ڕاستەوخۆ (چ دووبەدوو یان بەکۆمەڵ) قسە لەگەڵ یەکتر بکەن و باشتر لە یەکتری تێ بگەن.\nدیسکۆرد تۆڕێکی کۆمەڵایەتی نییە.\nبەکارھێنەران دەتوانن بەشێوەی نامە، دەنگ و ڤیدیۆ قسە لەگەڵ یەکتر بکەن.\nبەکارھێنەران دەتوانن بە وێنە و ڤیدیۆ باشتر بابەتەکان شی بکەنەوە.\nبۆ وێبگەڕەکان و زۆرینەی سیستمەکان بەردەستە.\nنابێت وەکوو جێگرەوەیەکی ویکیپیدیا سەیر بکرێت و بۆ ھەموو باسەکان ڕوو لەوێ بکرێ.\nدەبێت تەنیا لە حاڵەتی پێویست بەکار بێت.\nکەناڵەکە شوێنێک نییە بۆ دەمەتەقێی نێوان بەکارھێنەران.\nبۆ چوونەژوورە بۆ کەناڵی ویکیپیدیای کوردیی ناوەندی لە دیسکۆرد کرتە لێرە بکە.\nگەر ھەر پرسیارێکت ھەیە، ئەوا لەخوارەوە بپرسە. سپاس! --MediaWiki message delivery (لێدوان) ١٤:٤٠، ٣ی حوزەیرانی ٢٠٢٠ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Eyubm&oldid=693945»\nدواجار لە ١٤:٤٠ی ٣ی حوزەیرانی ٢٠٢٠ دەستکاری کراوە\nئەم پەڕەیە دواجار لە ١٤:٤٠ی ٣ی حوزەیرانی ٢٠٢٠ نوێ کراوەتەوە.


سامسۆنگ دەیەوێت زیاتر گرنگی بەو مۆبایلانە بدات کەتوانای چەماندنەوەیان هەیە – کەی ئای تی ئێن\nسامسۆنگ دەیەوێت زیاتر گرنگی بەو مۆبایلانە بدات کەتوانای چەماندنەوەیان هەیە\nپێدەچێت ساڵی 2019 ساڵی ئەو مۆبایلانە بێت کەتوانای چەماندنەوەیان هەیە، بۆیە کۆمپانیاکانیش بەتایبەتی سامسۆنگ، ئێڵ جی، هواوەی، شاومی و ئۆپۆ و چەند کۆمپانیایەکی تر لەڕکابەریدان بۆ بڵاوکردنەوەی باشترین مۆبایل کەتوانای چەمانەوەی هەبێت.\nبەپێی چەند ڕاپۆرتێک لەکۆریای باشوورەوە سامسۆنگ دەیەوێت بۆ لەمەودوا زیاتر گرنگی بدات بەو ڕوونمایانەی کەتوانای چەماندنەوەیان هەیە بۆ ئەوەی بیدات بە کۆمپانیا چینییەکانی وەک شاومی و ئۆپۆ، ئەمەش لەکاتێکدایە کەسامسۆنگ لەماوەی ڕابردوودا بواری ڕوونمای مۆبایلەکانی بۆ خۆی داگیرکردووە و وەکو بەرهەمهێنەرێک توانیویەتی سەرکەوتوو بێت لەبەرهەمهێنانی ڕوونمای مۆبایلەکان، بۆیە دەیەوێت لە ڕوونمای چەماوەش هەر یەکێک لەپێشەنگەکان بێت.\nهەر بەپێی ڕاپۆرتێکی پێگەی SamMobile سامسۆنگ چەند بارێکی لەو ڕوونمایانە بۆ کۆمپانیاکانی شاومی و ئۆپۆ ناردووە کەتوانای چەمانەوەیان هەیە، بۆیە پێدەچێت ئەو کۆمپانیایانەش خەریکی بەرهەمهێنانی ئەو مۆبایلانە بن کەتوانای چەمانەوەیان هەیە ئەمەش لەسەرەتاکانی ساڵی داهاتوو.\nبێگومان سامسۆنگ لەڕێگەی فرۆشتنی ئەم ڕوونمایانەوە بەردەوام قازانج دەکات و سەرنجی بەشێکی زۆری کۆمپانیا ڕکابەرەکانی ڕاکێشاوە، تەنانەت ئەپڵیش لەساڵانی ڕابردوو بۆ چەند بەرهەمێکی داوای لەسامسۆنگ کردبوو بۆ بەرهەمهێنانی ڕوونماکانیان.\nجێگەی باسە بەشێک لەڕاپۆرتەکان ئاماژە بەوە دەکەن کەوا سامسۆنگ دەیەوێت مۆبایلێکی نوێ بەناوی Galaxy X ڕابگەیەنێت کەتوانای چەمانەوەی هەیە ئەمەش لەسەرەتاکانی ساڵی ڕابردوو و بەنرخێک کەلەنێوان 1500 بۆ 2000 دۆلار دایە، چاوەڕێش دەکرێت فرۆشتنەکەی سنووردار بێت و لەهەموو وڵاتان بەردەست نەبێت.\nPlay 5 1 ئیلول 2018 / 9:19 AIM:\nنرخی ئەم موبایلانە زور گرانە بەرای من سالێک یان دوسال پاش هاتنی بکرێت باشترە سەبارەت بە ڤێرژنیش با ڤێرژنی custom لە سەربێت


(36) جا کاتێک (نوێنه‌ری) نێردراوه‌کان گه‌یشته لای سوله‌یمان، (هه‌واڵی دیاریه‌که‌ی گه‌یاند، سوله‌یمان به تووڕه‌ییه‌وه) پێی وت: ئێوه ده‌تانه‌وێت به ماڵ و سامان ودیاری کۆمه‌کیم بکه‌ن؟! من دڵنیام که ئه‌و شتانه‌ی خوا پێی به‌خشیووم له‌وه چاکتر و به‌نرختره که به ئێوه‌ی به‌خشیووه، نه‌خێر من به‌و دیاریه دڵشاد نابم، به‌ڵکو ئێوه به دیاریه‌که‌تان شاد ده‌بن.\n(37) (ئه‌ی نوێنه‌ری به‌ڵقیس) بگه‌ڕێره‌وه بۆ لایان به خۆت و دیاریه‌که‌ته‌وه، سوێند به خوا ده‌بێت به سه‌ربازانێکه‌وه بچینه سه‌ریان که نه‌یان دیبێت و نه‌توانن به‌رگری بکه‌ن، ده‌بێت ده‌ریان بکه‌ین له وڵاتیان له کاتێکدا ئه‌وان زه‌لیل و ڕیسواو شکاون.\n(38) (سوله‌یمان زانی هه‌ڕه‌شه‌که‌ی کاریگه‌ر ده‌بێت بۆیه ڕوو به‌ئه‌ندامانی حکومه‌ته‌که‌ی) وتی: ئه‌ی خه‌ڵکینه کامتان ده‌توانێت ته‌ختی شاژنه به‌ڵقیسم بۆ بهێنێت پێش ئه‌وه‌ی بێن بۆ لام و ته‌سلیم ببن.\n(39) دێوێک له په‌ریه‌کان وتی: من بۆت ده‌هێنم پێش ئه‌وه‌ی ده‌وام ته‌واو ببێت و له جێی خۆت هه‌ستیت، به‌ڕاستی من بۆ ئه‌و کاره خۆم به به‌هێزو ئه‌مین ده‌زانم.\n(40) (به‌ڵام یه‌کێک له پیاو چاکان) که زانستی و زانیاری له (نهێنیه‌کانی) کتێبی ته‌ورات هه‌بوو وتی: من بۆت ده‌هێنم به چاو تروکاندنێک (ده‌ستی کرد به نزاو پاڕانه‌وه و داوای له خوا کرد)، ئه‌وسا کتو پڕ سوله‌یمان بینی ته‌ختی پاشایه‌تی له‌لایدا دانراوه وتی: ئه‌مه فه‌زڵ و به‌خششه‌کانی په‌روه‌ردگارمه بۆ ئه‌وه‌ی تاقیم بکاته‌وه.. که: ئایا سوپاسگوزار ده‌بم یان ناشکورو به‌دنمه‌ک، جا ئه‌وه‌ی سوپاسگوزار بێت ئه‌وه به‌ڕاستی سوپاسگوزاره بۆ خۆی، ئه‌وه‌ش که سپڵه‌یه، ئه‌وه بێگومان په‌روه‌ردگارم ده‌وڵه‌مه‌ند و بێ نیازه و خاوه‌نی به‌خششه به هه‌مووان (ڕایه‌کیش هه‌یه له‌سه‌ر ئه‌وه‌ی که ئه‌و که‌سه سوله‌یمان خۆی بووه).\n(41) (ئینجا سوله‌یمان فه‌رمانیدا و) وتی: ته‌ختی پاشایه‌تیه‌که‌ی ده‌ستکاری بکه‌ن (هه‌ندێک ڕه‌نگ و نه‌خشی بگۆڕن) سه‌رنج ده‌ده‌ین بزانین به‌ڵقیس ده‌یناسێته‌وه، یان له‌و که‌سانه ده‌بێت که نایناسنه‌وه.\n(42) جا کاتێک به‌ڵقیس گه‌یشت، پێی وترا: ته‌ختی پاشایه‌تی تۆ ئاوایه؟! هه‌ر ده‌ڵێی ئه‌وه‌و له‌و ده‌چێت، ئێمه پێش ئه‌مه‌ش زانیاریمان هه‌بوو (ده‌رباره‌ی تواناو ده‌سه‌ڵاتی سوله‌یمان) ئێمه ته‌سلیم بووین (نیازی جه‌نگمان نیه).\n(43) ئه‌و شتانه‌ی که به‌ڵقیس ده‌یپه‌رست له جیاتی خوا بووبوونه به‌ربه‌ست له دڵ و ده‌روونیدا له به‌رامبه‌ر ئاینی خوادا به‌ڕاستی ئه‌و کاتی خۆی له ڕیزی قه‌ومێکی بێ باوه‌ڕ و خوا نه‌ناساندا بوو.\n(44) ئه‌وسا پێی وترا بچۆره کۆشکه‌که‌وه، (کاتێک به‌ره‌و کۆشک که‌وته ڕێ، ئاوێک له‌به‌رده‌م کۆشکه‌که‌دا بوو، به شووشه سه‌ری گیرا بوو) جا که به‌ڵقیس بینی وای زانی ئاوێکی زۆره و قاچی خۆی هه‌ڵکرد تا ته‌ڕ نه‌بێت، سوله‌یمان وتی: ئه‌و پانتاییه به شووشه سه‌ری گیراوه (به‌ڵقیس سه‌رسام بوو له‌ده‌سه‌ڵات و کۆشک و ته‌لارو نازو نیعمه‌تی مادی و مه‌عنه‌وی که خوای گه‌وره به سوله‌یمانی به‌خشیووه بۆیه) وتی: په‌روه‌ردگارا من به‌ڕاستی تا ئێستا سته‌مم له خۆم کردووه، ئیتر وا له‌گه‌ڵ سوله‌یماندا ته‌سلیمی خوای په‌روه‌ردگاری جیهانیان بووم.


بەهەشت | دیوی شاراوەی فلیمی (براءة المسلمين)\nدیوی شاراوەی فلیمی (براءة المسلمين)\nبەرواری بڵاوکردنەوە: ٢٠١٢/٠٩/١٥\nبەڵێ تەنانەت ئەكتەرەكانی فلیمەكەیشت بەریئن لە فلیمەكەت\nكەس گومانی نیە لەوەی كە جولەكە و خاچ پەرستان هەر لە سەرەتای دابەزینی سروشەوە دژایەتی ئەم ئاینە و پەیامبەرەكەی (صلى الله عليه وسلم) ئەكەن و تا ئەمڕۆ بەبەردەوامی لە پلان داڕشتندان بۆ عەیبدار كردنی ئەم ئاینە پیرۆزە و پەیامبەرە مەزنەكەی (صلى الله عليه وسلم)، چونكە باش دەزانن ناتوانن مەشخەڵی ڕوناكی ئەم ئاینە بكوژێننەوە و لەناوی ببەن. جا پێوستە موسڵمان بەم جۆرە كارانە سەرسام نەبێ و هەمیشە چاوەڕوانی لەوە خراپتریشیان لێ بكات. \nدوژمنایەتی كردنی ئەو دەرون نەخۆشانە بۆ ئەم ئاینە لە چەندین ئایەتدا خوای پەروەردگار ئاماژەی بۆ كردوە هەروەك ئەفەرموێ: [ لَتَجِدَنَّ أَشَدَّ النَّاسِ عَدَاوَةً لِّلَّذِينَ آمَنُواْ الْيَهُودَ وَالَّذِينَ أَشْرَكُواْ ] (المائدة: 82).\nوە هۆكاری ئەم دژایەتی كردنەیشیان بریتیە لە ئێرەیی بردنیان بەوەی ئێمە موسڵمانین و ئەوان بێ باوەڕن هەربۆیە ئەیانەوێ بەم جۆرە كارانە ئێمەش وەكو خۆیان گومڕا بكەن هەروەك خوای پەروەردگار ئەفەرموێ: [ وَدَّ كَثِيرٌ مِّنْ أَهْلِ الْكِتَابِ لَوْ يَرُدُّونَكُم مِّن بَعْدِ إِيمَانِكُمْ كُفَّاراً حَسَداً مِّنْ عِندِ أَنفُسِهِم مِّن بَعْدِ مَا تَبَيَّنَ لَهُمُ الْحَقُّ ] (البقرة: 109).\nجا وەك ئاشكرایە دوای ئەوەی (نقولا باسیلی نقولا) ـی دەرون نەخۆش بەناوی (براءة المسلمين) فلیمێكی دەرهێناوە، بە خەیاڵی نەخۆشی خۆی پێی وایە ئەم ناوە توانجدانە لە موسڵمان و روشاندنە بۆ كەسایەتی پەیامبەرمان (صلى الله عليه وسلم)، لە كاتێكدا بە بڵاوبونەوەی تەنها (13) خولەكی فلیمەكە تەنانەت ئەكتەرەكانی فلیمەكەیشی بەرائەتی خۆیان لەو كارە دەربڕی و رەتیان كردەوە كە زانیبێتیان ئەو فلیمە سەبارەت بە پەیامبەری موسڵمانان (صلى الله عليه وسلم) و ئاینەكەیان بێت.\n سینارست و دەرهێنەری ئەم فلیمە كەسێكی (قبطي) میسریە خاوەن رەگەزنامەی ئەمریكیە بەناوی (نقولا باسیلی نقولا) وە دەرچوی بەشی ئادابە لە جامعەی قاهیرە هەروەك لە چاوپێكەوتنێكدا هاتووە كە لە موقعی (رادیۆ سوی) لەگەڵیا ئەنجامی دراوە، وە ئەم كەسایەتە خۆی كەسێكی دزو خراپە لە ساڵی 2011 حوكم دراوەتە سەریا بە بەندكردنی بۆ ماوەی 21 مانگ بە تۆمەتی دزی و فڕوفێڵ وە 790 دۆلار غەرامەی دراوەتە سەرا وەك قەربووكردن و بژاردن، هەروەها بۆی نەبووە بۆ ماوەی پێنج ساڵ كۆمبیوتر و ئینتەرنیت بەكار بهێنێ مەگەر بە رەزامەندی چاودێری رەوشت. \nئەگەرچی ناوبراو نكۆڵی دەكات لەوە ناوی باسیلی بێت بە حوكمی ئەوەی ئەڵێ من باسیلی دەرهێنەر ئەناسم كەچی رۆژنامەی " نیویورك تایمز " ئاماژەی بەوە كردوە كەوا ئەو ژمارە تەلیفۆنەی كە (باسیلی) بەكاری هێناوە لە گفتوگۆكردنی كە پێش ماوەیەك بۆ (وول ستریت جورنال) قسەی كردوە هەمان ژمارەكەی نیقولایە.\nئەمە كورتەیەك بوو لەسەر ناوبراو كە بەڵگە بوو لەسەر درۆزنی و خراپی ئەو كەسایەتیە، هەر ئەمەش وای لێكردووە تەنانەت ئەكتەرەكانی فلیمەكەیشی فریو بدات، چونكە پێی وتبون فلیمەكە باسی شتێك دەكات كەچی دواتر درۆی كردووە.\nئەم كەسە نەخۆشە كە زانیویەتی هیچ ئەكتەرێك ئامادە نیە لە فلیمێكی بێ سەر و بەری سەرتاپا درۆ بەشداری بكات ناچار كڵاوی كردۆتە سەر ئەكتەرەكان هەوەك رۆژنامەی (الغاردیان) ئاماژەی بەوە كردووە: كە ئەوانەی لەم كارە بەشداریان كردووە فریودراون لە دوو لاوە:\nیەكەم: ئەم دەرون نەخۆشە ئەكتەرەكانی وا تێگەیاندووە كە فلیمەكە ناوی (مقاتلو الصحراء) ە. \nهەروەها ئەكتەرەكان ئاماژەیان بەوە كردوە كە بێ ئاگابوون لەوەی فلیمەكە دژایەتی كردن بێ بۆ موسڵمانان بەڵكو وا تێگەینراون باس لە مێژووی كۆنی میسر دەكات.\nدووەم: ئەو گفتوگۆیانەی ئێستا لە فلیمەكەدا دەرئەكەوێ پێچەوانەی ئەو دەقانەیە كە ئەكتەرەكان لە فلیمەكە وتویانە، چونكە ئەو سیناریۆیەی ئەمان لەبەریان كردوە و وتویانە هیچ قسەیەكی تیا نەبووە سەبارەت بە پەیامبەر محمد (صلى الله عليه وسلم)، كەچی بۆیان دەركەوتوە دەنگەكانی ئەمان دەستكاری كراوە و دەنگی تری لە جێگە دانراوە وەك رۆژنامەی " نیویورك تایمز " پێی وایە لەپاش پیاچونەوە بۆ جوڵەی لێوی ئەكتەرەكان و بەراورد كردنی لەگەڵ قسەكان پشت راستی قسەی ئەكتەرەكان ئەكاتەوە لەوەی دەستكاری دەنگەكان كرابێ، وە خودی دەرهێنەر ئەو هەواڵەی پشت راست كردۆتەوە كە دەستكاری حیوارەكانی كردوە و گۆڕیویەتی هەروەك ژنە ئەكتەر (سیندی لی غارسیا) كە لەچەند بەش و وێنەیكی فلیمەكە دەر ئەكەوێ ئەڵێ: لە فلیمەكە من رۆڵی دایكێك ئەبینم كە ناچار ئەكرێت بە دەستهەڵگرتنی لە مناڵەكەی بۆ كەسێك بەناوی (ماستر جورج).\nوە ماڵپەڕی پاڵاوتەكردنی ئەكتەرەكان باس لە كەسایەتیەك ئەكەن لەو فلیمە بەناوی (جۆرج كە كەسێكی ستەم كار و بەهێزە، بەڵام لەو 13 خولەكە دەنگێكی تر خراوەتە شوێن دەنگەكەی غارسیا كە هێنانی ناوی (محمد) ـە (صلى الله عليه وسلم) لە جیاتی (جۆرج) هەروەك لە ماڵپەڕی ئەلیكترونی gawker.com ئاماژەی پێ ئەكات، وە ئەڵێ: ئەو سیناریۆیەی من بینیم هیچ پەیوەندیەكی بە موسڵمانان و پەیامبەرەكەیانەوە (صلى الله عليه وسلم) نەبووە تەنانەت ناوی محمدیشی (صلى الله عليه وسلم) تیا نەبووە هەربۆیە كە ئەنجامی كۆتایی فلیمەكە ئەبینێ توشی سەرسوڕمان ئەبێ، وە دوچاری حاڵەتێكی دەرونی خراپ بووە. وە ئەڵێ: ئەمە بەلای منەوە جێگای باوەڕ نیە وەك بڵێی ئەم فلیمە هیچی لەوانە تیا نیە كە تصویرمان كردوە.\nوە هەر لە هەمان ماڵپەر بەرگری لە هاوڕێ ئەكتەرەكانی تری كرد و وتی: ئەوانیش فڕیودراون لەلایەن دەرهێنەرەوە. وە بڕیاری داوە داواكاریەكی دادوەری لەسەر بەرز بكاتەوە، وە ئەڵێ: پەیوەندیم پێوە كردووە و پێم وتووە بۆچی من خستۆتە ئەم موقفە خراپە كە ئەو هەموو خەڵكە ئەكوژرێ بەهۆی فلیمێكەوە كە بەشداریم تیا كردووە ؟ ئەڵێ پێمی وت: هەڵەی من نیە.\nوە ئەوەی وتەی ئەم ئەكتەرانە پشت راست بكاتەوە خودی قسەكانی (نیقولایە) كە لەو گفتوگۆیە دەركەوتووە كە بۆ موقعی رادیو سەوا ئەنجامی داوە:\nپرسیار: هەندێ لەو ئەكتەرانەی بەشداریان لە فلیمەكە كردووە ئەڵێن: دوچاری فریودان هاتوون لەلایەن تۆوە ؟ وە ئەڵێن: پێمان وابووە بەشداری لە فلیمێك ئەكەین سەبارەت بە میسر پێش 2000 ساڵ ؟\nباسیلی: ئەو ئەكتەرانەی بەشداریان كردووە سەر بە هیچ سەندیكایەكی پیشەیی نین هەربۆیە مافی ئەوەیان نیە رەخنە بگرن لە شێوەی كۆتایی فلیمەكە بەڵكو دەرهێنەر مافی هەموو جۆرە گۆڕانكاریەكی هەیە لە فلیمەكە چۆنی بوێت.\nپرسیار: كەواتە خۆیشت دان ئەنێی بەوەی ئەكتەرەكانت فریو داوە ؟\nباسیلی: ئەوە مافی دەرهێنەرە، دەرهێنەر مافی ئەوەی هەیە هەرچیەك بكات لەو فلیمە لە گۆڕانكاری بەبێ پرس كردن بە ئەكتەرەكان.\nئەمە حاڵی ئەو سینارست و دەرهێنەرە درۆزنە دەرون نەخۆشەیە، كە تەنانەت لەگەڵ ئەكتەرەكانیش درۆی كردوە و فریوی داون. بەڵام پرسیاری گرنگ لێرەدا ئەوەیە چۆن بەرەنگاری ئەم كارە دزێوە ببینەوە ؟ \nبەڕاستی ئاینی ئێمە ئاینی ئاشتی و رێزگرتنە، دوژمنانی ئیسلامیش ئەیانەوێ بۆ بەرپەرچ دانەوەی ئەم حاڵەتە هەر جولەكە و خاچ پەرستێكمان دەست كەوت ـ كە ئەهلی زیمە لە وڵاتی موسڵمانا، یان پەیمان پێدراون ـ بیكوژین و ئاژاوە گێڕی بكەین بۆ ئەوەی بڵێن: دەرهێنەر راستی كرد ئیسلام ئاینی خوێن رشتنە. خوای پەروەردگاریش ئەفەرموێ: [ وَدُّواْ لَوْ تَكْفُرُونَ كَمَا كَفَرُواْ فَتَكُونُونَ سَوَاء ] (النساء: 89).\nدەرهێنەر و پشتیوانانی ئەیانەوێ ئێمەش بە قسەی خراپ و جوێن دان و ئاژاوە گێڕی وەڵامیان بدەینەوە بۆ ئەوەی وەكو ئەوان بین لە زمان پیسی و خراپی. هەربۆیە پێویستە ئێمەی موسڵمان هەڵوێستێك بنوێنین كە هەموو جیهان شایەتی بۆ بدات كە ئیسلام ئاینی ئاشتی یە نەك خوێن ڕێشتن بە ناحەق، پێویستە بە زانست و بە ڕەوشت بەرپەرچی ئەم جۆرە بوختان و درۆیانە بدەینەوە، بە زیندوو كردنەوەی سوننەت و گرتنە بەری رێبازی پەیامبەرمان (صلى الله عليه وسلم) بۆیان بسەلمێنین و پێیان بڵێن: ئەمە ئەو رەوشت و بەها بەرزانەیە لە پەیامبەرمانەوە (صلى الله عليه وسلم) بۆمان بەجێماوە، دەبێ بە ئاكار و رەفتاری جوان پێیان بڵێین: ڕووتان ڕەش بێت ئەمەیە ڕەفتاری پەیامبەرمان (صلى الله عليه وسلم) كە بریتیە لە قورئان، دەبێ ئەوەش بۆ جیهان بسەلمێنین موسڵمانان شەرخواز نین، بەڵام قبوڵیش ناكەن سنورەكانیان ببەزێنن.\nصحيفة " الغارديان "\nصحيفة " نيويورك تايمز "\nوكالة " إنترفاكس " الروسية للأنباء.\nموقع " راديو سوا ".